qundao/data-zh-poetry huggingface dataset:
宜男花赋
作者：傅玄
朝代：魏晋
体裁：古风

猗猗令草，生于中方。花曰宜男，号应祯祥。远而望之，焕若三辰之丽天。近而察之，明若芙蓉之鉴泉。于是姣童媛女，以时来征。结九秋之永思，含春风以娱情。
宴会诗
作者：傅玄
朝代：魏晋

日之既逝，情亦既渥。宾委馀欢，主容不足。乐饮今夕，温其如玉。
庭燎诗
作者：傅玄
朝代：魏晋

元正始朝享，万国执圭璋。枝灯若火树，庭燎继天光。
惟汉行
作者：傅玄
朝代：魏晋

危哉鸿门会，沛公几不还。轻装入人军，投身汤火间。两雄不俱立，亚父见此权。项庄奋剑起，白刃何翩翩。伯身虽为蔽，事促不及旋。张良慑坐侧，高祖变龙颜。赖得樊将军，虎叱项王前。嗔目骇三军，磨牙咀豚肩。空卮让霸主，临急吐奇言。威凌万乘主，指顾回泰山。神龙困鼎镬，非哙岂得全。狗屠登上将，功业信不原。健儿实可慕，腐儒安足叹。
拟四愁诗四首
作者：傅玄
朝代：魏晋

我所思兮在瀛洲，愿为双鹄戏中流。牵牛织女期在秋，山高水深路无由。悯予不遘婴殷忧，佳人贻我明月珠。何以要之比目鱼，海广无舟怅劳劬。寄言飞龙天马驹，风起云披飞龙逝。惊波滔天马不厉，何为多念心忧泄。我所思兮在珠崖，愿为比翼浮清池。刚柔合德配二仪，形影一绝长别离。悯予不遘情如携，佳人贻我兰蕙草。何以要之同心鸟，火热水深忧盈抱。申以琬琰夜光宝，卞和既没玉不察。存若流光忽电灭，何为多念独蕴结。我所思兮在瀛昆，愿为鹿？窥虞渊。日月回耀照景天，参辰旷隔会无缘。悯予不遘罹百艰，佳人赠我苏合香。何以要之翠鸳鸯，悬度弱水川无梁。申以锦衣文绣裳，三光骋迈景不留。鲜矣民生忽如浮，何为多念只自愁。我所思兮在朔方，愿为飞燕俱南翔。焕乎人道著三光，胡越殊心生异乡。悯予不遘罹百殃，佳人贻我羽葆缨。何以要之影与形，永增夏结繁华零。申以日月指明星，星辰有翳日月移。驽马哀鸣惭不驰，何为多念徒自亏。
拟四愁诗四首·其一
作者：傅玄
朝代：魏晋

我所思兮在瀛洲，愿为双鹄戏中流。牵牛织女期在秋，山高水深路无由。悯予不遘婴殷忧，佳人贻我明月珠。何以要之比目鱼，海广无舟怅劳劬。寄言飞龙天马驹，风起云披飞龙逝。惊波滔天马不厉，何为多念心忧泄。
拟四愁诗四首·其三
作者：傅玄
朝代：魏晋

我所思兮在瀛昆，愿为鹿？窥虞渊。日月回耀照景天，参辰旷隔会无缘。悯予不遘罹百艰，佳人赠我苏合香。何以要之翠鸳鸯，悬度弱水川无梁。申以锦衣文绣裳，三光骋迈景不留。鲜矣民生忽如浮，何为多念只自愁。
拟四愁诗四首·其三
作者：傅玄
朝代：魏晋
体裁：古风

我所思兮在瀛昆，愿为鹿𪊤窥虞渊。日月回耀照景天，参辰旷隔会无缘。悯予不遘罹百艰，佳人赠我苏合香。何以要之翠鸳鸯，悬度弱水川无梁。申以锦衣文绣裳，三光骋迈景不留。鲜矣民生忽如浮，何为多念只自愁。
拟四愁诗四首·其二
作者：傅玄
朝代：魏晋

我所思兮在珠崖，愿为比翼浮清池。刚柔合德配二仪，形影一绝长别离。悯予不遘情如携，佳人贻我兰蕙草。何以要之同心鸟，火热水深忧盈抱。申以琬琰夜光宝，卞和既没玉不察。存若流光忽电灭，何为多念独蕴结。
拟四愁诗四首·其四
作者：傅玄
朝代：魏晋

我所思兮在朔方，愿为飞燕俱南翔。焕乎人道著三光，胡越殊心生异乡。悯予不遘罹百殃，佳人贻我羽葆缨。何以要之影与形，永增夏结繁华零。申以日月指明星，星辰有翳日月移。驽马哀鸣惭不驰，何为多念徒自亏。
拟马防诗
作者：傅玄
朝代：魏晋

繇役无止时，徵发倾四海。
挽歌
作者：傅玄
朝代：魏晋

人生鲜能百，哀情数万端。不幸婴笃病，凶候形素颜。衣衾为谁施，束带就阖棺。欲悲泪已竭，欲辞不能言。存亡自远近，长夜何漫漫。寿堂闲且长，祖载归不还。人生鲜能百，哀情数万婴。路柳夹灵轜，旟旐随风征。车轮结不转，百驷齐悲鸣。灵坐飞尘起，魂衣正委移。芒芒丘墓间，松柏郁参差。明器无用时，桐车不可驰。平生坐玉殿，没归都幽宫。地下无刻漏，安知夏与冬。
放歌行
作者：傅玄
朝代：魏晋

灵龟有枯甲，神龙有腐鳞。人无千岁寿，存质空相因。朝露尚移景，促哉水上尘。丘冢如履綦，不识故与新。高树来悲风，松柏垂威神。旷野何萧条，顾望无生人。但见狐狸迹，虎豹自成群。孤雏攀树鸣，离鸟何缤纷。愁子多哀心，塞耳不忍闻。长啸泪雨下，太息气成云。
日升歌
作者：傅玄
朝代：魏晋
体裁：古风

东光升朝阳。羲和初揽辔，六龙并腾骧。逸景何晃晃，旭日照万方。皇德配天地，神明鉴幽荒。
日升歌
作者：傅玄
朝代：魏晋

鉴幽荒。
明堂飨神歌
作者：傅玄
朝代：魏晋

经始明堂，享祀匪懈。于皇烈考，光配上帝。赫赫上帝，既高既崇。圣考是配，明德显融。率土敬职，万方来祭。常于时假，保祚永世。
明月篇
作者：傅玄
朝代：魏晋

皎皎明月光，灼灼朝日晖。昔为春蚕丝，今为秋女衣。丹唇列素齿，翠彩发蛾眉。娇子多好言，欢合易为姿。玉颜盛有时，秀色随年衰。常恐新间旧，变故兴细微。浮萍本无根，非水将何依。忧喜更相接，乐极还自悲。
昔思君
作者：傅玄
朝代：魏晋

昔君与我兮形影潜结，今君与我兮云飞雨绝。昔君与我兮音响相和，今君与我兮落叶去柯。昔君与我兮金石无亏，今君与我兮星灭光离。
晋天地郊明堂歌六首 其一 夕牲歌
作者：傅玄
朝代：魏晋

皇矣有晋，时迈其德。受终于天，光济万国。万国既光，神定厥祥。虔于郊祀，只事上皇。只事上皇，百福是臻。巍巍祖考，克配彼天。嘉牲匪歆，德馨惟飨。受天之祚，神化四方。
晋天地郊明堂歌六首 其三 天郊飨神歌
作者：傅玄
朝代：魏晋

整泰坛。祀皇神。精气感。百灵宾。蕴朱火。燎芳薪。紫烟游。冠青云。神之体。靡象形。旷无方。幽以清。神之来。光景照。听无闻。视无兆。神之至。举歆歆。动余心。神之坐。同欢娱。泽云翔。化风舒。嘉乐奏。文中声。八音谐。神是听。咸洁齐。并芬芳。烹牷牲。享玉觞。神悦飨。歆礼祀。佑大晋。降繁祉。祚京邑。行四海。保天年。穷地纪。
晋天地郊明堂歌六首 其三 天郊飨神歌
作者：傅玄
朝代：魏晋

整泰坛。祀皇神。精气感。百灵宾。蕴朱火。燎芳薪。紫烟游。冠青云。神之体。靡象形。旷无方。幽以清。神之来。光景照。听无闻。视无兆。神之至。举歆歆。动余心。神之坐。同欢娱。泽云翔。化风舒。嘉乐奏。文中声。八音谐。神是听。咸洁齐。并芬芳。烹牷牲。享玉觞。神悦飨。歆礼祀。佑大晋。降繁祉。祚京邑。行四海。保天年。穷地纪。整泰折，俟皇只。众神感，群灵仪。阴祀设，吉礼施。夜将极，时未移。只之体，无形象。潜泰幽，洞忽荒。只之出，薆若有。灵无还，天下母。只之来，遗光景。昭若存，终冥冥。只之至，举欣欣。舞象德，歌成文。只之坐，同欢豫。泽雨施，化云布。乐八变，声教敷。物咸亨，只是娱。齐既洁，侍者肃。玉觞进，咸穆穆。飨嘉豢，歆德馨。祚有晋，暨群生。溢九壤，格天庭。保万寿，延亿龄。结方丘，祗国琛。樽既享，俎既歆。敛检玉，具鏖琛。懋百福，底自古。锡万寿，迄在今。
晋天地郊明堂歌六首 其二 降神歌
作者：傅玄
朝代：魏晋

于赫大晋，膺天景祥。二帝迈德，宣兹重光。我皇受命，奄有万方。郊祀配享，礼乐孔章。神祇嘉飨，祖考是皇。克昌厥后，保祚无疆。
晋天地郊明堂歌六首 其五 地郊飨神歌
作者：傅玄
朝代：魏晋

整泰折，俟皇只。众神感，群灵仪。阴祀设，吉礼施。夜将极，时未移。只之体，无形象。潜泰幽，洞忽荒。只之出，薆若有。灵无还，天下母。只之来，遗光景。昭若存，终冥冥。只之至，举欣欣。舞象德，歌成文。只之坐，同欢豫。泽雨施，化云布。乐八变，声教敷。物咸亨，只是娱。齐既洁，侍者肃。玉觞进，咸穆穆。飨嘉豢，歆德馨。祚有晋，暨群生。溢九壤，格天庭。保万寿，延亿龄。
晋天地郊明堂歌六首 其六 地郊飨神歌
作者：傅玄
朝代：魏晋

结方丘，祗国琛。樽既享，俎既歆。敛检玉，具鏖琛。懋百福，底自古。锡万寿，迄在今。
晋天地郊明堂歌六首·夕牲歌
作者：傅玄
朝代：魏晋

皇矣有晋，时迈其德。受终于天，光济万国。万国既光，神定厥祥。虔于郊祀，只事上皇。只事上皇，百福是臻。巍巍祖考，克配彼天。嘉牲匪歆，德馨惟飨。受天之祚，神化四方。于赫大晋，膺天景祥。二帝迈德，宣兹重光。我皇受命，奄有万方。郊祀配享，礼乐孔章。神祇嘉飨，祖考是皇。克昌厥后，保祚无疆。
晋宗庙歌十一首 其七 宣皇帝登歌
作者：傅玄
朝代：魏晋

于铄皇祖，圣德钦明。勤施四方，夙夜敬止。载敷文教，载扬武烈。匡定社稷，恭行天罚。经始大业，造创帝基。畏天之命，于时保之。
晋宗庙歌十一首 其三 征西将军登歌
作者：傅玄
朝代：魏晋

经始宗庙，神明戾止。申锡无疆，祗承享祀。假哉皇祖，绥予孙子。燕及后昆，锡兹繁祉。
晋宗庙歌十一首 其九 文皇帝登歌
作者：傅玄
朝代：魏晋

于皇时晋，允文文皇。聪明睿智，圣敬神武。万几莫综，皇斯清之。虎兕放命，皇斯平之。柔远能迩，简授英贤。创业垂统，勋格皇天。
晋宗庙歌十一首 其二 迎送神歌
作者：傅玄
朝代：魏晋

鸣呼悠哉，日鉴在兹。以时享祀，神明降之。神明斯降，既佑飨之。祚我无疆，受天之佑。赫赫太上，巍巍圣祖。明明烈考，丕承继序。
晋宗庙歌十一首 其二 迎送神歌
作者：傅玄
朝代：魏晋

鸣呼悠哉，日鉴在兹。以时享祀，神明降之。神明斯降，既佑飨之。祚我无疆，受天之佑。赫赫太上，巍巍圣祖。明明烈考，丕承继序。经始宗庙，神明戾止。申锡无疆，祗承享祀。假哉皇祖，绥予孙子。燕及后昆，锡兹繁祉。嘉乐肆庭，荐祀在堂。皇皇宗庙，乃祖先皇。济济辟公，相予蒸尝。享祀不忒，降福穰穰。于邈先后，实司于天。显矣皇祖，帝祉肇臻。本支克昌，资始开元。惠我无疆，享祀永年。于惟曾皇，显显令德。高明清亮，匪兢柔克。保乂命祜，基命惟则。笃生圣祖，光济四国。于铄皇祖，圣德钦明。勤施四方，夙夜敬止。载敷文教，载扬武烈。匡定社稷，恭行天罚。经始大业，造创帝基。畏天之命，于时保之。执竞景皇，克明克哲。旁作穆穆，惟祗惟畏。纂宣之绪，耆定厥功。登此俊乂，纠彼群凶。业业在位，帝既勤止。维天之命，于穆不已。于皇时晋，允文文皇。聪明睿智，圣敬神武。万几莫综，皇斯清之。虎兕放命，皇斯平之。柔远能迩，简授英贤。创业垂统，勋格皇天。
晋宗庙歌十一首 其五 颍川府君登歌
作者：傅玄
朝代：魏晋

于邈先后，实司于天。显矣皇祖，帝祉肇臻。本支克昌，资始开元。惠我无疆，享祀永年。
晋宗庙歌十一首 其八 景皇帝登歌
作者：傅玄
朝代：魏晋

执竞景皇，克明克哲。旁作穆穆，惟祗惟畏。纂宣之绪，耆定厥功。登此俊乂，纠彼群凶。业业在位，帝既勤止。维天之命，于穆不已。
晋宗庙歌十一首 其六 京兆府君登歌
作者：傅玄
朝代：魏晋

于惟曾皇，显显令德。高明清亮，匪兢柔克。保乂命祜，基命惟则。笃生圣祖，光济四国。
晋宗庙歌十一首 其四 豫章府君登歌
作者：傅玄
朝代：魏晋

嘉乐肆庭，荐祀在堂。皇皇宗庙，乃祖先皇。济济辟公，相予蒸尝。享祀不忒，降福穰穰。
晋宣武舞歌四首 其一 惟圣皇篇
作者：傅玄
朝代：魏晋

惟圣皇。德巍巍。光四海。礼乐犹形影。文武为表里。乃作巴俞肆舞士。剑弩齐列。戈矛为之始。进退疾鹰鹞。龙战而豹起。如乱不可乱。动作顺其理。离合有统纪。
晋宣武舞歌四首 其二 短兵篇
作者：傅玄
朝代：魏晋

剑为短兵，其势险危。疾逾飞电，回旋应规。武节齐声，或合或离。电发星骛，若景若差。兵法攸象，军容是仪。
晋正德大豫舞歌二首 其一 正德舞歌
作者：傅玄
朝代：魏晋

天命有晋，光济万国。穆穆圣皇，文武惟则。在天斯正，在地成德。载韬政刑，载崇礼教。我敷玄化，臻于中道。
晋正德大豫舞歌二首 其二 大豫舞歌
作者：傅玄
朝代：魏晋

于铄皇晋，配天受命。熙帝之光，世德惟圣。嘉乐大豫，保佑万姓。渊兮不竭，冲而用之。先帝弗违，虔奉天时。
晋正德大豫舞歌二首·正德舞歌
作者：傅玄
朝代：魏晋

天命有晋，光济万国。穆穆圣皇，文武惟则。在天斯正，在地成德。载韬政刑，载崇礼教。我敷玄化，臻于中道。于铄皇晋，配天受命。熙帝之光，世德惟圣。嘉乐大豫，保佑万姓。渊兮不竭，冲而用之。先帝弗违，虔奉天时。
晋郊祀歌三首 其一 夕牲歌
作者：傅玄
朝代：魏晋

天命有晋，穆穆明明。我其夙夜，祗事上灵。常于时假，迄用有成。于荐玄牡，进夕其牲。崇德作乐，神祇是听。
晋郊祀歌三首 其三 飨神歌
作者：傅玄
朝代：魏晋

天祚有晋，其命惟新。受终于魏，奄有兆民。燕及皇天，怀柔百神。不显遗烈，之德之纯。享其玄牡，式用肇禋。神祇来格，福禄是臻。时迈其犹，昊天子之。祜享有晋，兆民戴之。畏天之威，敬授民时。不显不承，于犹绎思。皇极斯建，庶绩咸熙。庶几列夜，惟晋之祺。宣文惟后，克与彼天。抚宁四海，保有康年。于乎缉熙，肆用靖民。爰立典制，爰修礼纪。作民之极，莫匪资始。克昌厥后，永言保之。
晋郊祀歌三首 其二 迎送神歌
作者：傅玄
朝代：魏晋

宣文蒸哉，日靖四方。永言保之，夙夜匪康。光天之命，上帝是皇。嘉乐殷荐，灵祚景祥。神祇降假，享福无疆。
晋郊祀歌三首·夕牲歌
作者：傅玄
朝代：魏晋

天命有晋，穆穆明明。我其夙夜，祗事上灵。常于时假，迄用有成。于荐玄牡，进夕其牲。崇德作乐，神祇是听。宣文蒸哉，日靖四方。永言保之，夙夜匪康。光天之命，上帝是皇。嘉乐殷荐，灵祚景祥。神祇降假，享福无疆。天祚有晋，其命惟新。受终于魏，奄有兆民。燕及皇天，怀柔百神。不显遗烈，之德之纯。享其玄牡，式用肇禋。神祇来格，福禄是臻。时迈其犹，昊天子之。祜享有晋，兆民戴之。畏天之威，敬授民时。不显不承，于犹绎思。皇极斯建，庶绩咸熙。庶几列夜，惟晋之祺。宣文惟后，克与彼天。抚宁四海，保有康年。于乎缉熙，肆用靖民。爰立典制，爰修礼纪。作民之极，莫匪资始。克昌厥后，永言保之。
晋鼓吹曲二十二首 其一 灵之祥
作者：傅玄
朝代：魏晋

灵之祥，石瑞章。旌金德，出西方。天降命，授宣皇。应期运，里经骧。继大舜，佐陶唐。赞武文，建帝纲。孟氏叛，据南疆。追有扈，乱五常。吴寇劲，蜀虏强。交誓盟，连遐荒。宣赫怒，奋鹰扬。震乾威，曜电光。陵九天，陷石城。枭逆命，拯有生。万国安，四海宁。
晋鼓吹曲二十二首 其二十 玄云
作者：傅玄
朝代：魏晋

玄云起丘山。祥气万里会。龙飞保蜿蜿。凤翔何翙翙。昔在唐虞朝。时见青云际。今亲游万国。流光溢天外。鹤鸣在后雷锋。清音随风迈。成汤隆显命。伊挚来如飞。周文猎渭滨。遂载吕望归。符合如影飨。先天天弗违。辍耕综时纲。解褐衿天维。元功配二王。芬馨世所稀。我皇叙群才。洪烈何巍巍。桓桓征四表。济济理万机。神化感无方。髦才盈帝畿。丕显惟昧旦。日新孔所咨。茂哉明圣德。日月同光辉。
晋鼓吹曲二十二首 其二十一 伯益
作者：傅玄
朝代：魏晋

伯益佐舜禹，职掌山与川。德侔十六相，思心入无间。智理周万物，下知众鸟言。黄誉应清化，翔集何翩翩。和鸣栖庭树，徘徊云日间。夏桀为无道，密网施山河。酷祝振纤网，当奈黄雀何。殷汤崇天德，去其三面罗。逍遥群飞来，鸣声乃复和。朱誉作南宿，凤皇经羽群。赤乌衔书至，天命瑞周文。神誉今来游，为我受命君。嘉祥致天和，膏泽隆青云。兰风发芳气，阖世同其芬。
晋鼓吹曲二十二首 其二十二 钓竿
作者：傅玄
朝代：魏晋

钓竿何冉冉。甘饵芳且鲜。临川运思心。微纶沈九渊。太公宝此术。乃在灵秘篇。机变随物移。精妙贯未然。游鱼惊著钓。潜龙飞戾天。戾天安所至。抚翼翔太清。太清一何异。两仪出浑成。玉衡正三辰。造化赋群形。退愿辅圣君。与神合其灵。我君弘远略。天人不足并。天人初并时。昧昧何芒芒。日月有徵兆。文象兴二皇。蚩尤乱生民。黄帝用兵征万方。逮夏禹而德衰。三代荷百禄。保无极。永泰平。
晋鼓吹曲二十二首 其八 文皇统百揆
作者：傅玄
朝代：魏晋

文皇统百揆。继天理万方。武将镇四隅。英佐盈朝堂。谋言协秋兰。清风发其芳。洪泽所渐润。砾石为圭璋。大道侔五帝。盛德逾三壬。咸光大。上参天与地。至化无内外。无内外。六合并康乂。并康乂。遘兹嘉会。在昔羲与农。大晋德斯迈。镇征及诸州。为蕃卫。玄功济四海。洪烈流万世。
晋鼓吹曲二十二首 其十 惟庸蜀
作者：傅玄
朝代：魏晋

惟庸蜀。僣号天一隅。刘备逆帝命。禅亮承其馀。拥众数十万。窥隙承我虚。驿骑进羽檄。天下不遑居。姜维屡寇边。陇上为荒芜。文皇悯斯民。历世受罪辜。外谟藩屏臣。内谋众士夫。爪牙应指授。腹心献良图。良图协成文。大兴百万军。雷鼓震地起。猛势陵浮云。逋虏畏天诛。面缚造垒门。万里同风教。逆命称妾臣。光建五等。纪纲天人。
晋鼓吹曲二十二首 其十七 仲秋狝田
作者：傅玄
朝代：魏晋

仲秋狝田。金德常刚。凉风清且厉。凝露结为霜。白藏司辰。苍隼时鹰扬。鹰扬犹尚父。顺天以杀伐。春秋时序。雷霆振威曜。进退由钲鼓。致禽祀祊。羽毛之用充军府。赫赫大晋德。芬烈陵三五。敷化以文。虽治不废武。光宅四海。永享天之祜。
晋鼓吹曲二十二首 其十九 唐尧
作者：傅玄
朝代：魏晋

唐尧咨务成，谦谦德所兴。积渐终光大，履霜致坚冰。神明道自然，河海犹可凝。舜禹统百揆，元凯以次升。禅让应天历，睿圣世相承。我皇陟帝位，平衡正准绳。德化飞四表，祥气见其徵。兴王坐俟旦，亡主恬自矜。致远由近始，覆篑成山陵。披图按先籍，有其证灵液。
晋鼓吹曲二十二首 其十九 唐尧
作者：傅玄
朝代：魏晋

唐尧咨务成，谦谦德所兴。积渐终光大，履霜致坚冰。神明道自然，河海犹可凝。舜禹统百揆，元凯以次升。禅让应天历，睿圣世相承。我皇陟帝位，平衡正准绳。德化飞四表，祥气见其徵。兴王坐俟旦，亡主恬自矜。致远由近始，覆篑成山陵。披图按先籍，有其证灵液。伯益佐舜禹，职掌山与川。德侔十六相，思心入无间。智理周万物，下知众鸟言。黄誉应清化，翔集何翩翩。和鸣栖庭树，徘徊云日间。夏桀为无道，密网施山河。酷祝振纤网，当奈黄雀何。殷汤崇天德，去其三面罗。逍遥群飞来，鸣声乃复和。朱誉作南宿，凤皇经羽群。赤乌衔书至，天命瑞周文。神誉今来游，为我受命君。嘉祥致天和，膏泽隆青云。兰风发芳气，阖世同其芬。
晋鼓吹曲二十二首 其十二 大晋承运期
作者：傅玄
朝代：魏晋

大晋承运期。德隆圣皇。时清晏。白日垂光。应箓图。陟帝位。继天正玉衡。化行象神明。至哉道隆虞与唐。元首敷洪化。百寮股肱并忠良。民太康。隆隆赫赫。福祚盈无疆。
晋鼓吹曲二十二首 其十五 仲春振旅
作者：傅玄
朝代：魏晋
体裁：乐府曲辞

仲春振旅。大致民。武教于时日新。师执提。工执鼓。坐作从。节有序。盛矣允文允武。搜田表祃。申法誓。遂围禁。献社祭。允以时。明国制。文武并用。礼之经。列车如战。大教明。古今谁能去兵。大晋继天。济群生。
有女篇
作者：傅玄
朝代：魏晋

有女怀芬芳，媞媞步东厢。蛾眉分翠羽，明目发清扬。丹唇医皓齿，秀色若圭璋。巧笑露权靥，众媚不可详。令仪希世出，无乃古毛嫱。头安金步摇，耳系明月珰。珠环约素腕，翠羽垂鲜光。文袍缀藻黼，玉体映罗裳。容华既已艳，志节拟秋霜。徽音冠青云，声响流四方。妙哉英媛德，宜配侯与王。灵应万世合，日月时相望。媒氏陈束帛，羔雁鸣前堂。百两盈中路，起若鸾凤翔。凡夫徒踊跃，望绝殊参商。
朝时篇
作者：傅玄
朝代：魏晋

昭昭朝时日，皎皎晨明月。十五入君门，一别终华发。同心忽异离，旷若胡与越。胡越有会时，参辰辽且阔。形影虽仿佛，音声寂无达。纤弦感促柱，触之哀声发。情思如循环，忧来不可遏。涂山有馀恨，诗人咏采葛。蜻蛚吟床下，回风起幽闼。春荣随露落，芙蓉生木末。自伤命不遇，良辰永乖别。已尔可奈何，譬如纨素裂。孤雌翔故巢，流星光景绝。魂神驰万里，甘心要同穴。
杂诗
作者：傅玄
朝代：魏晋

习习谷风兴，回回景云飞。青天敷翠采，朝日含丹辉。
杂诗
作者：傅玄
朝代：魏晋

旸谷发精曜，九日栖高枝。愿得并天御，六龙齐玉羁。
杂诗
作者：傅玄
朝代：魏晋

朱明运将极，溽暑昼夜兴。裁动四支废，举身若山陵。珠汗洽玉体，呼吸气郁蒸。尘垢自成泥，素粉随手凝。
杂诗
作者：傅玄
朝代：魏晋

浮萍蔽绿水。杨柳何依依。繁华正葳蕤。浮云含愁气。悲风坐自叹。团团三五日。皎皎曜清晖。炎景时郁蒸。海沸沙石融。
杂诗三首
作者：傅玄
朝代：魏晋

志士惜日短，愁人知夜长。摄衣步前庭，仰观南雁翔。玄景随形运，流响归空房。清风何飘遥，微月出西方。繁星衣青天，列宿自成行。蝉鸣高树间，野鸟号东厢。纤云时仿佛，渥露沾我裳。良时无停景，北斗忽低昂。常恐寒节至，凝气结为霜。落叶随风摧，一绝如流光。间夜微风起，明月照高台。清响呼不应，玄景招不来。厨人进藿茹，有酒不盈杯。安贫福所与，富贵为祸媒。金玉虽高堂，于我贱蒿莱。鹊巢丘城侧，雀乳空井中。居不附龙凤，常畏蛇与虫。依贤义不恐，近暴自当穷。
杂诗三首·其一
作者：傅玄
朝代：魏晋

志士惜日短，愁人知夜长。摄衣步前庭，仰观南雁翔。玄景随形运，流响归空房。清风何飘遥，微月出西方。繁星衣青天，列宿自成行。蝉鸣高树间，野鸟号东厢。纤云时仿佛，渥露沾我裳。良时无停景，北斗忽低昂。常恐寒节至，凝气结为霜。落叶随风摧，一绝如流光。
杂诗三首·其三
作者：傅玄
朝代：魏晋

鹊巢丘城侧，雀乳空井中。居不附龙凤，常畏蛇与虫。依贤义不恐，近暴自当穷。
杂诗三首·其二
作者：傅玄
朝代：魏晋

间夜微风起，明月照高台。清响呼不应，玄景招不来。厨人进藿茹，有酒不盈杯。安贫福所与，富贵为祸媒。金玉虽高堂，于我贱蒿莱。
歌
作者：傅玄
朝代：魏晋

天时泰兮昭以阳。清风起兮景云翔。仰观兮辰象。日月兮运周。俯视兮河海。百川兮东流。
歌
作者：傅玄
朝代：魏晋

煌煌芙蕖。从风芬葩。照以皎日。灌以清波。阴结其实。阳发其华。金房绿叶。素株翠柯。宝剑神奇。镂象龙离。通犀文玉。明珠错地。光如电影。拟之则离。有所思兮。在天一方。何以赠之。玉佩珠璜。飞沉殊厥趣。草木以区别。鸾鹥乐山林。龙蛇安薮穴。雷师鸣钟鼓。风伯吹笙簧。西母出穴听。王父吟安厢。黄叶离高柯。丹棘坐自零。不惜棘自零。念我少弟兄。日中万影正。夕中万影倾。渡江南。采莲花。芙蓉增敷。晔若星罗。绿叶映长波。回风容与动纤柯。曲池何澹澹。芙蓉敞清源。荣华盛壮时。见者谁不赏叹。一朝光采落。故人不回颜。歌者齐弦。舞者振铎。弦铮铮。铎朗朗。所乐亦非琴。唯言琵琶与筝。能娱我心。兔捣药月间安足道。神乌戏云间安足道。青云徘徊谓我愁。我家近宫掖。易知复难忘。黄金为閤门。白玉为殿堂。
灯铭
作者：傅玄
朝代：魏晋

晃晃华灯，含滋炳灵。素膏流液，元炷亭亭。丹水阳辉，飞景兰庭。
短歌行
作者：傅玄
朝代：魏晋

长安高城，层楼亭亭。干云四起，上贯天庭。蜉蝣何整，行如军征。蟋蟀何感，中夜哀鸣。蚍蜉愉乐，粲粲其荣。寤寐念之，谁知我情。昔君视我，如掌中珠。何意一朝，弃我沟渠。昔君与我，如影如形。何意一去，心如流星。昔君与我，两心相结。何意今日，忽然两绝。
秋兰篇
作者：傅玄
朝代：魏晋

秋兰映玉池，池水清且芳。芙蓉随风发，中有双鸳鸯。双鱼自踊跃，两鸟时回翔。君其历九秋，与妾同衣裳。
秋胡行
作者：傅玄
朝代：魏晋

秋胡纳令室，三日宦他乡。皎皎洁妇姿，冷冷守空房。燕婉不终夕，别如参与商。忧来犹四海，易感难可防。人言生日短，愁者苦夜长。百草扬春华，攘腕采柔桑。素手寻繁枝，落叶不盈筐。罗衣医玉体，回目流采章。君子倦仕归，车马如龙骧。精诚驰万里，既至两相忘。行人悦令颜，借息此树旁。诱以逢卿喻，遂下黄金装。烈烈贞女忿，言辞厉秋霜。长驱及居室，奉金升北堂。母立呼妇来，欢乐情未央。秋胡见此妇，惕然怀探汤。负心岂不惭，永誓非所望。清浊必异源，凫凤不并翔。引身赴长流，果哉洁妇肠。彼夫既不淑，此妇亦太刚。
秦女休行
作者：傅玄
朝代：魏晋

庞氏有烈妇。义声驰雍凉。父母家有重怨。仇人暴且强。虽有男兄弟。志弱不能当。烈女念此痛。丹心为寸伤。外若无意者。内潜思无方。白日入都市。怨家如平常。匿剑藏白刃。一奋寻身僵。身首为之异处。伏尸列肆旁。肉与土合成泥。洒血溅飞梁。猛气上干云霓。仇党失守为披攘。一市称烈义。观者收泪并慨慷。百男何当益。不如一女良。烈女直造县门。云父不幸遭祸殃。今仇身以分裂。虽死情益扬。杀人当伏法。义不苟活隳旧章。县令解印绶。令我伤心不忍听。刑部垂头塞耳。令我吏举不能成。烈著希代之绩。义立无穷之名。夫家同受共祚。子子孙孙咸享其荣。今我作歌咏高风。激扬壮发悲且清。
答程晓诗
作者：傅玄
朝代：魏晋

奕奕两仪，昭昭太阳。四气代升，三朝受祥。济济群后，峨峨圣皇。元服肇御，配天垂光。伊州作弼，王室惟康。颙颙兆民，蠢蠢戎膻。率土充庭，万国奉蕃。皇泽云行，神化风宣。六合咸熙，遐迩同欢。赫赫明明，天人合和。下冈遗滞，焦朽斯华。矧我良朋，如玉之嘉。穆穆雍雍，兴颂作歌。
美女篇
作者：傅玄
朝代：魏晋

美人一何丽。颜若芙蓉花。一顾乱人国。再顾乱人家。未乱犹可奈何。
艳歌行
作者：傅玄
朝代：魏晋

咄来长歌续短歌。
艳歌行
作者：傅玄
朝代：魏晋

日出东南隅，照我秦氏楼。秦氏有好女，自字为罗敷。首戴金翠饰，耳缀明月珠。白素为下裾，丹霞为上襦。一顾倾朝市，再顾国为虚。问女居安在，堂在城南居。青楼临大巷，幽门结重枢。使君自南来，驷马立踟蹰。遣吏谢贤女，岂可同行车。斯女长跪对，使君言何殊。使君自有妇，贱妾有鄙夫。天地正厥位，愿君改其图。
西长安行
作者：傅玄
朝代：魏晋

所思兮何在，乃在西长安。何用存问妾，香䙞双珠环。何用重存问，羽爵翠琅玕。今我兮闻君，更有兮思心。香亦不可烧，环亦不可沈。香烧日有歇，环沈日自深。
西长安行
作者：傅玄
朝代：魏晋

所思兮何在？乃在西长安。何用存问妾？香□双珠环。何用重存问？羽爵翠琅玕。今我兮闻君，更有兮异心。香亦不可烧，环亦不可沉。香烧日有歇，环沉日自深。
诗
作者：傅玄
朝代：魏晋

啄木高翔鸣喈喈。飘摇林薄著桑槐。缏缘树间喙如锥。嘤喔嘤喔声正悲。专为万物作倡俳。当此之时。乐不可回。
诗
作者：傅玄
朝代：魏晋

季冬时惨烈，猛寒不可胜。严风截人耳，素雪坠地凝。林上飞霜起，波中自生冰。未夕结重衣，崇朝不敢兴。
诗
作者：傅玄
朝代：魏晋

弯我繁弱弓，弄我丈八矛。一举覆三军，再举殄戎貊。
诗
作者：傅玄
朝代：魏晋

有女殊代生，涉江采菱花。上翳青云景，下鉴渌水波。
诗
作者：傅玄
朝代：魏晋

炎旱历三时，天运失其道。河中飞尘起，野田无生草。一餐重丘山，哀之以终老。君无半粒储，形影不相保。
诗
作者：傅玄
朝代：魏晋

萧萧秋气升。凄凄万物衰。荣华尽零落。槁叶纵横飞。蟾蜍食明月。虹蜺薄朝日。惊飙昼夜起。饥食野棘实。机榻委尘埃。
诗
作者：傅玄
朝代：魏晋

飞蓬随飘起，芳草摧山泽。世有千年松，人生讵能百。
诗
作者：傅玄
朝代：魏晋

鸾鸟□凤皇，望舒继白日。千秋遘嘉会，来升君子室。华樽享清酤，珍肴自盈溢。
豫章行
作者：傅玄
朝代：魏晋

轻裘缀孔翠，明珂曜珊瑚。琅玕溢金匮，文璧世所无。
豫章行苦相篇
作者：傅玄
朝代：魏晋
体裁：诗

苦相身为女，卑陋难再陈。男儿当门户，堕地自生神。雄心志四海，万里望风尘。女育无欣爱，不为家所珍。长大逃深室，藏头羞见人。垂泪适他乡，忽如雨绝云。低头和颜色，素齿结朱唇。跪拜无复数，婢妾如严宾。情合同云汉，葵藿仰阳春。心乖甚水火，百恶集其身。玉颜随年变，丈夫多好新。昔为形与影，今为胡与秦。胡秦时相见，一绝逾参辰。
车遥遥篇
作者：傅玄
朝代：魏晋

车遥遥兮马洋洋，追思君兮不可忘。君安游兮西入秦，愿为影兮随君身。君在阴兮影不见，君依光兮妾所愿。
长歌行
作者：傅玄
朝代：魏晋

利害同根源，赏下有甘钩。义门近横塘，兽口出通侯。抚剑安所趋，蛮方未顺流。蜀贼阻石城，吴寇冯龙舟。二军多壮士，闻贼如见仇。投身效知己，徒生心所羞。鹰隼厉爪翼，耻与燕雀游。成败在纵者，无令鸷鸟忧。
雨诗
作者：傅玄
朝代：魏晋

徂暑未一旬，重阳翳朝霞。厥初月离毕，积日遂滂沱。屯云结不解，长溜周四阿。霖雨如倒井，黄潦起洪波。湍流激墙隅，门庭若决河。炊爨不复举，灶中生蛙虾。
青青河边草篇
作者：傅玄
朝代：魏晋

青青河边草，悠悠万里道。划生在春时，远道还有期。春至草不生，期尽欢无声。感物怀思心，梦想发中情。梦君如鸳鸯，比翼云间翔。既觉寂无见，旷如参与商。梦君结同心，比翼游北林。既觉寂无见，旷如商与参。河洛自用固，不如中岳安。回流不及返，浮云往自还。悲风动思心，悠悠谁知者。悬景无停居，忽如驰驷马。倾耳怀音响，转目泪双堕。生存无会期，要君黄泉下。
飞尘篇
作者：傅玄
朝代：魏晋

飞尘秽清流，朝云蔽日光。秋兰岂不芬，鲍肆乱其芳。河决溃金堤，一手不能障。
鸿雁生塞北行
作者：傅玄
朝代：魏晋

凤凰远生海西。及时昆山冈。五德存羽仪。和鸣定宫商。百鸟并侍左右。鼓翼腾华光。上熙游云日间。千岁时来翔。孰若彼龙与龟。曳尾泥中藏。非云雨则不升。冬伏春乃骧。退哀此秋兰草。根绝随化扬。灵气一何忧美。万里驰芬芳。常恐物微易歇。一朝见弃忘。
北芒客舍诗
作者：刘伶
朝代：魏晋

泱漭望舒隐，黤黮玄夜阴。寒鸡思天曙，拥翅吹长音。蚊蚋归丰草，枯叶散萧林。陈醴发悴颜，巴歈畅真心。缊被终不晓，斯叹信难任。何以除斯叹，付之与瑟琴。长笛响中夕，闻此消胸襟。
咒辞
作者：刘伶
朝代：魏晋

天生刘伶，以酒为名。一饮一斛，五斗解酲。妇人之言，慎不可听。
宛转歌
作者：刘妙容
朝代：魏晋

月既明，西轩琴复清。
寸心斗酒争芳夜，千秋万岁同一情。
歌宛转，宛转凄以哀。
愿为星与汉，光影共徘徊。
悲且伤，参差泪成行。
低红掩翠方无色，金徽玉轸为谁锵。
歌宛转，宛转情复悲。
愿为烟与雾，氛氲对容姿。
宛转歌
作者：刘妙容
朝代：魏晋

月既明，西轩琴复清。寸心斗酒争芳夜，千秋万岁同此情。歌宛转，宛转声已哀。愿为星与汉，光景共徘徊。悲且伤，参差泪成行。底红掩翠方无色，金徽玉轸为谁锵？歌宛转，宛转结复悲。愿为烟与雾，氤氲共容姿。
诗
作者：刘恢
朝代：魏晋

东皋有一骏，名曰千金驹。络首缠骏尾，养以甘露刍。
公燕诗
作者：刘桢
朝代：魏晋

永日行游戏。欢乐犹未央。
遗思在玄夜。相与复翱翔。
辇车飞素盖。从者盈路傍。
月出照园中。珍木郁苍苍。
清川过石渠。流波为鱼防。
芙蓉散其华。菡萏溢金塘。
灵鸟宿水裔。仁兽游飞梁。
华馆寄流波。豁达来风凉。
生平未始闻。歌之安能详。
投翰长叹息。绮丽不可忘。
公燕诗
作者：刘桢
朝代：魏晋
体裁：古风

永日行游戏，欢乐犹未央。遗思在玄夜，相与复翱翔。辇车飞素盖，从者盈路傍。月出照园中，珍木郁苍苍。清川过石渠，流波为鱼防。芙蓉散其华，菡萏溢金塘。灵鸟宿水裔，仁兽游飞梁。华馆寄流波，豁达来风凉。生平未始闻，歌之安能详。投翰长叹息，绮丽不可忘。
射鸢诗
作者：刘桢
朝代：魏晋

鸣鸢弄双翼。飘飘薄青云。我后横怒起。意气凌神仙。发机如惊焱。三发两鸢连。流血洒墙星。飞毛从风旋。庶士同声赞。君射一何妍。
射鸢诗
作者：刘桢
朝代：魏晋
体裁：古风

鸣鸢弄双翼，飘飘薄青云。我后横怒起，意气凌神仙。发机如惊焱，三发两鸢连。流血洒墙屋，飞毛从风旋。庶士同声赞，君射一何妍。
斗鸡诗
作者：刘桢
朝代：魏晋

丹鸡被华采。双距如锋芒。
愿一扬炎威。会战此中唐。
利爪探玉除。瞋目含火光。
长翘惊风起。劲翮正敷张。
轻举奋勾喙。电击复还翔。
斗鸡诗
作者：刘桢
朝代：魏晋
体裁：古风

丹鸡被华采，双距如锋芒。愿一扬炎威，会战此中唐。利爪探玉除，瞋目含火光。长翘惊风起，劲翮正敷张。轻举奋勾喙，电击复还翔。
杂诗
作者：刘桢
朝代：魏晋

职事相填委。文墨纷消散。
驰翰未暇食。日昃不知晏。
沉迷簿领间。回回自昏乱。
释此出西域。登高且游观。
方塘含白水。中有凫与雁。
安得肃肃羽。从尔浮波澜。
杂诗
作者：刘桢
朝代：魏晋
体裁：古风

职事相填委，文墨纷消散。驰翰未暇食，日昃不知晏。沈迷簿领间，回回自昏乱。释此出西域，登高且游观。方塘含白水，中有凫与雁。安得肃肃羽，从尔浮波澜。
诗
作者：刘桢
朝代：魏晋

初春含寒气。阳气匿其晖。灰风从天起。砂石纵横飞。
诗
作者：刘桢
朝代：魏晋
体裁：古风

初春含寒气，阳气匿其晖。灰风从天起，砂石纵横飞。
诗
作者：刘桢
朝代：魏晋

和风从东来。玄云起西山。夜中发此气。明旦飞甘泉。
诗
作者：刘桢
朝代：魏晋
体裁：古风

和风从东来，玄云起西山。夜中发此气，明旦飞甘泉。
诗
作者：刘桢
朝代：魏晋
体裁：四言诗

大厦云构。
诗
作者：刘桢
朝代：魏晋

天地无期竟。民生甚局促。为称百年寿。谁能应此录。低昂倐忽去。烱若风中烛。
诗
作者：刘桢
朝代：魏晋
体裁：古风

天地无期竟，民生甚局促。为称百年寿，谁能应此录。低昂倏忽去，炯若风中烛。
诗
作者：刘桢
朝代：魏晋

揽衣出巷去。素盖何翩翩。
诗
作者：刘桢
朝代：魏晋
体裁：句

揽衣出巷去，素盖保翩翩。
诗
作者：刘桢
朝代：魏晋
体裁：句

散礼风雨起。
诗
作者：刘桢
朝代：魏晋

旦发邺城东。莫次溟水旁。三军如邓林。武士攻萧庄。
诗
作者：刘桢
朝代：魏晋
体裁：古风

旦发邺城东，莫次溟水旁。三军如邓林，武士攻萧庄。
诗
作者：刘桢
朝代：魏晋

昔君错畦畤。东土有素木。条柯不盈寻。一尺再三曲。隐生置翳林。控倊自迫速。得托芳兰苑。列植高山足。
诗
作者：刘桢
朝代：魏晋
体裁：古风

昔君错畦畤，东土有素木。条柯不盈寻，一尺再三曲。隐生寘翳林，倥偬自迫速。得托芳兰苑，列植高山足。
诗
作者：刘桢
朝代：魏晋

朝发白马。暮宿韩陵。
诗
作者：刘桢
朝代：魏晋
体裁：句

朝发白马，暮宿韩陵。
诗
作者：刘桢
朝代：魏晋

玄云起高岳。终朝弥八方。
诗
作者：刘桢
朝代：魏晋
体裁：句

玄云起高岳，终朝弥八方。
诗
作者：刘桢
朝代：魏晋

皦月垂素光。玄云为仿髴。
诗
作者：刘桢
朝代：魏晋
体裁：句

皦月垂素光，玄云为仿佛。
诗
作者：刘桢
朝代：魏晋

翩翩野青雀。栖窜茨棘蕃。朝食平田粒。夕饮曲池泉。猥出蓬莱中。乃至丹丘边。
诗
作者：刘桢
朝代：魏晋
体裁：古风

翩翩野青雀，栖窜茨棘蕃。朝食平田粒，夕饮曲池泉。猥出蓬莱中，乃至丹丘边。
诗
作者：刘桢
朝代：魏晋

青青女萝草。世依高松枝。幸蒙庇养恩。分惠不可赀。风雨虽急疾。根株不倾移。
诗
作者：刘桢
朝代：魏晋
体裁：古风

青青女萝草，上依高松枝。幸蒙庇养恩，分惠不可赀。风雨虽急疾，根株不倾移。
赠五官中郎将诗之一
作者：刘桢
朝代：魏晋

昔我从元后。整驾至南乡。过彼丰沛郡。与君共翱翔。四节相推斥。季冬风且凉。众宾会广坐。明镫熺炎光。清歌制妙声。万舞在中堂。金罍含甘醴。羽觞行无方。长夜忘归来。聊且为太康。四牡向路驰。欢悦诚未央。
赠五官中郎将诗之三
作者：刘桢
朝代：魏晋

秋日多悲怀。感慨以长叹。终夜不遑寐。叙意于濡翰。明灯曜闰中。清风凄已寒。白露涂前庭。应门重其关。四节相推斥。岁月忽已殚。壮士远出征。戎事将独难。涕泣洒衣裳。能不怀所欢。
赠五官中郎将诗之二
作者：刘桢
朝代：魏晋

余婴沉痼疾。窜身清漳滨。自夏涉玄冬。弥旷十余旬。常恐游岱宗。不复见故人。所亲一何笃。步址慰我身。清谈同日夕。情盻叙忧勤。便复为别辞。游车归西邻。素叶随风起。广路扬埃尘。逝者如流水。哀此遂离分。追问何时会。要我以阳春。望慕结不解。贻尔新诗文。勉哉修令德。北面自宠珍。
赠五官中郎将诗之四
作者：刘桢
朝代：魏晋

凉风吹沙砾。霜气何皑皑。明月照缇幕。华灯散炎辉。赋诗连篇章。极夜不知归。君侯多壮思。文雅纵横飞。小臣信顽卤。僶俛安能追。
赠五官中郎将诗四首
作者：刘桢
朝代：魏晋

昔我从元后，整驾至南乡。过彼丰沛郡，与君共翱翔。四节相推斥，季冬风且凉。众宾会广坐，明镫熺炎光。清歌制妙声，万舞在中堂。金罍含甘醴，羽觞行无方。长夜忘归来，聊且为太康。四牡向路驰，欢悦诚未央。余婴沉痼疾，窜身清漳滨。自夏涉玄冬，弥旷十馀旬。常恐游岱宗，不复见故人。所亲一何笃，步趾慰我身。清谈同日夕，情盻叙忧勤。便复为别辞，游车归西邻。素叶随风起，广路扬埃尘。逝者如流水，哀此遂离分。追问何时会，要我以阳春。望慕结不解，贻尔新诗文。勉哉修令德，北面自宠珍。秋日多悲怀，感慨以长叹。终夜不遑寐，叙意于濡翰。明灯曜闰中，清风凄已寒。白露涂前庭，应门重其关。四节相推斥，岁月忽已殚。壮士远出征，戎事将独难。涕泣洒衣裳，能不怀所欢。凉风吹沙砾，霜气何皑皑。明月照缇幕，华灯散炎辉。赋诗连篇章，极夜不知归。君侯多壮思，文雅纵横飞。小臣信顽卤，黾勉安能追。
赠五官中郎将诗四首·其一
作者：刘桢
朝代：魏晋
体裁：古风

昔我从元后，整驾至南乡。过彼丰沛郡，与君共翱翔。四节相推斥，季冬风且凉。众宾会广坐，明镫熺炎光。清歌制妙声，万舞在中堂。金罍含甘醴，羽觞行无方。长夜忘归来，聊且为太康。四牡向路驰，欢悦诚未央。
赠五官中郎将诗四首·其三
作者：刘桢
朝代：魏晋
体裁：古风

秋日多悲怀，感慨以长叹。终夜不遑寐，叙意于濡翰。明灯曜闰中，清风凄已寒。白露涂前庭，应门重其关。四节相推斥，岁月忽已殚。壮士远出征，戎事将独难。涕泣洒衣裳，能不怀所欢。
赠五官中郎将诗四首·其二
作者：刘桢
朝代：魏晋
体裁：古风

余婴沉痼疾，窜身清漳滨。自夏涉玄冬，弥旷十馀旬。常恐游岱宗，不复见故人。所亲一何笃，步趾慰我身。清谈同日夕，情盻叙忧勤。便复为别辞，游车归西邻。素叶随风起，广路扬埃尘。逝者如流水，哀此遂离分。追问何时会，要我以阳春。望慕结不解，贻尔新诗文。勉哉修令德，北面自宠珍。
赠五官中郎将诗四首·其四
作者：刘桢
朝代：魏晋
体裁：古风

凉风吹沙砾，霜气何皑皑。明月照缇幕，华灯散炎辉。赋诗连篇章，极夜不知归。君侯多壮思，文雅纵横飞。小臣信顽卤，黾勉安能追。
赠从弟·其一
作者：刘桢
朝代：魏晋

泛泛东流水，磷磷水中石。
蘋藻生其涯，华叶纷扰溺。
采之荐宗庙，可以羞嘉客。
岂无园中葵？懿此出深泽。
赠从弟·其三
作者：刘桢
朝代：魏晋

凤皇集南岳，徘徊孤竹根。
于心有不厌，奋翅凌紫氛。
岂不常勤苦？羞与黄雀群。
何时当来仪？将须圣明君。
赠从弟【其一】
作者：刘桢
朝代：魏晋
体裁：诗

【其一】
泛泛东流水，磷磷水中石。
蘋藻生其涯，华叶纷扰溺。
采之荐宗庙，可以羞嘉客。
岂无园中葵，懿此出深泽。
赠从弟【其三】
作者：刘桢
朝代：魏晋
体裁：诗

【其三】
凤凰集南岳，徘徊孤竹根。
于心有不厌，奋翅凌紫氛。
岂不常勤苦，羞与黄雀群。
何时当来仪，将须圣明君。
赠从弟【其二】
作者：刘桢
朝代：魏晋
体裁：诗

【其二】
亭亭山上松，瑟瑟谷中风。
风声一何盛，松枝一何劲！
冰霜正惨凄，终岁常端正。
岂不罹凝寒，松柏有本性！
赠徐干诗
作者：刘桢
朝代：魏晋

猥蒙惠咳吐。贶以雅颂声。高义厉青云。灼灼有表经。
赠徐干诗
作者：刘桢
朝代：魏晋
体裁：古风

猥蒙惠咳吐，贶以雅颂声。高义厉青云，灼灼有表经。
赠徐干诗
作者：刘桢
朝代：魏晋

谁谓相去远。隔此西掖垣。拘限清切禁。中情无由宣。思子沉心曲。长叹不能言。起坐失次第。一日三四迁。步出北寺门。遥望西苑园。细柳夹道生。方塘含清源。轻叶随风转。飞鸟何翻翻。乖人易感动。涕下与衿连。仰视白日光。皦皦高且悬。兼烛八纮内。物类无颇偏。我独抱深感。不得与比焉。
赠徐干诗
作者：刘桢
朝代：魏晋
体裁：古风

谁谓相去远，隔此西掖垣。拘限清切禁，中情无由宣。思子沉心曲，长叹不能言。起坐失次第，一日三四迁。步出北寺门，遥望西苑园。细柳夹道生，方塘含清源。轻叶随风转，飞鸟何翻翻。乖人易感动，涕下与衿连。仰视白日光，皦皦高且悬。兼烛八纮内，物类无颇偏。我独抱深感，不得与比焉。
赠送从弟诗三首
作者：刘桢
朝代：魏晋

泛泛东流水，磷磷水中石。蘋藻生其涯，华叶纷扰溺。采之荐宗庙，可以羞嘉客。岂无园中葵，懿此出深泽。亭亭山上松，瑟瑟谷中风。风声一何盛，松枝一何劲。冰霜正惨凄，终岁常端正。岂不罹凝寒，松柏有本性。凤皇集南岳，徘徊孤竹根。于心有不厌，奋翅凌紫氛。岂不常勤苦，羞与黄雀群。何时当来仪，将须圣明君。
赠送从弟诗三首·其一
作者：刘桢
朝代：魏晋
体裁：古风

泛泛东流水，磷磷水中石。蘋藻生其涯，华叶纷扰溺。采之荐宗庙，可以羞嘉客。岂无园中葵，懿此出深泽。
赠送从弟诗三首·其三
作者：刘桢
朝代：魏晋
体裁：古风

凤皇集南岳，徘徊孤竹根。于心有不厌，奋翅凌紫氛。岂不常勤苦，羞与黄雀群。何时当来仪，将须圣明君。
赠送从弟诗三首·其二
作者：刘桢
朝代：魏晋
体裁：古风

亭亭山上松，瑟瑟谷中风。风声一何盛，松枝一何劲。冰霜正惨凄，终岁常端正。岂不罹凝寒，松柏有本性。
西池应诏赋诗
作者：刘毅
朝代：魏晋

六国多雄士，正始出风流。
扶风歌
作者：刘琨
朝代：魏晋

南山石嵬嵬。
松柏何离离。
上枝拂青云。
中心十数围。
洛阳发中梁。
松树窃自悲。
斧锯截是松。
松树东西摧。
特作四轮车。
载至洛阳宫。
观者莫不叹。
问是何山材。
谁能刻镂此。
公输与鲁班。
被之用丹漆。
熏用苏合香。
本自南山松。
今为宫殿梁。
扶风歌
作者：刘琨
朝代：魏晋

南山石嵬嵬，松柏何离离。上枝拂青云，中心十数围。洛阳发中梁，松树窃自悲。斧锯截是松，松树东西摧。特作四轮车，载至洛阳宫。观者莫不欢，问是何山材。谁能刻镂此，公输与鲁班。被之用丹漆，薰用苏合香。本自南山松，今为宫殿梁。
扶风歌
作者：刘琨
朝代：魏晋

朝发广莫门。暮宿丹水山。左手弯繁弱。右手挥龙渊。顾瞻望宫阙。俯仰御飞轩。据鞍长叹息。泪下如流泉。系马长松下。废鞍高岳头。烈烈悲风起。泠泠涧水流。挥手长水流。挥手长相谢。哽咽不能言。浮云为我结。归鸟为我旋。去家日已远。安知存与亡。慷慨穷林中。抱膝独摧藏。麋鹿游我前。猿猴戏我侧。资粮既乏尽。薇蕨安可食。揽辔命徒侣。吟啸绝岩中。君子道微矣。夫子故有穷。惟昔李骞期。寄在匈奴庭。忠信反获罪。汉武不见明。我欲竟此曲。此曲悲且长。弃置勿重陈。重陈令心伤。
扶风歌
作者：刘琨
朝代：魏晋

朝发广莫门，暮宿丹水山。左手弯繁弱，右手挥龙渊。顾瞻望宫阙，俯仰御飞轩。据鞍长叹息，泪下如流泉。系马长松下，发鞍高岳头。烈烈悲风起，泠泠涧水流。挥手长相谢，哽咽不能言。浮云为我结，归鸟为我旋。去家日已远，安知存与亡？慷慨穷林中，抱膝独摧藏。麋鹿游我前，猿猴戏我侧。资粮既乏尽，薇蕨安可食？揽辔命徒侣，吟啸绝岩中。君子道微矣，夫子固有穷。惟昔李骞期，寄在匈奴庭。忠信反获罪，汉武不见明。我欲竟此曲，此曲悲且长。弃置勿重陈，重陈令心伤！
答卢谌诗
作者：刘琨
朝代：魏晋

厄运初遘。阳爻在六。干象栋倾。坤仪舟覆。横厉纠纷。群妖竞逐。火燎神州。洪流华域。彼黍离离。彼稷育育。哀我皇晋。痛心在目。天地无心。万物同涂。祸淫莫验。福善则虚。逆有全邑。义无完都。英蘂夏落。毒卉冬敷。如彼龟玉。韫椟毁诸。刍狗之谈。其最得乎。咨余软弱。弗克负荷。愆衅仍彰。荣宠屡加。威之不建。祸延凶播。忠陨于国。孝愆于家。斯罪之积。如彼山河。斯衅之深。终莫能磨。郁穆旧姻。嬿婉新婚。不虑其败。唯义是敦。裹粮携弱。匍匐星奔。未辍尔驾。已隳我门。二族偕覆。三孽并根。长惭旧孤。永负冤魂。亭亭孤干。独生无伴。绿叶繁缛。柔条修罕。朝采尔实。夕捋尔竿。竿翠丰寻。逸珠盈椀。实消我忧。忧急用缓。逝将去矣。庭虚情满。虚满伊何。兰桂移植。茂彼春林。瘁此秋棘。有鸟翻飞。不遑休息。匪桐不栖。匪竹不食。永戢东羽。翰抚西翼。我之敬之。废欢辍职。音以赏奏。味以殊珍。文以明言。言以畅神。之子之往。四美不臻。澄醪覆觞。丝竹生尘。素卷莫启。幄无谈宾。既孤我德。又阙我邻。光光叚生。出幽迁乔。资忠履信。武烈文昭。旌弓骍骍。舆马翘翘。乃奋长縻。是辔是镳。何以赠之。竭心公朝。何以叙怀。引领长谣。
答卢谌诗
作者：刘琨
朝代：魏晋

厄运初遘，阳爻在六。乾象栋倾，坤仪舟覆。横厉纠纷，群妖竞逐。火燎神州，洪流华域。彼黍离离，彼稷育育。哀我皇晋，痛心在目。天地无心，万物同涂。祸淫莫验，福善则虚。逆有全邑，义无完都。英蕊夏落，毒卉冬敷。如彼龟玉，韫椟毁诸。刍狗之谈，其最得乎。咨余软弱，弗克负荷。愆衅仍彰，荣宠屡加。威之不建，祸延凶播。忠陨于国，孝愆于家。斯罪之积，如彼山河。斯衅之深，终莫能磨。郁穆旧姻，嬿婉新婚。不虑其败，唯义是敦。裹粮携弱，匍匐星奔。未辍尔驾，已隳我门。二族偕覆，三孽并根。长惭旧孤，永负冤魂。亭亭孤干，独生无伴。绿叶繁缛，柔条修罕。朝采尔实，夕捋尔竿。竿翠丰寻，逸珠盈椀。实消我忧，忧急用缓。逝将去矣，庭虚情满。虚满伊何，兰桂移植。茂彼春林，瘁此秋棘。有鸟翻飞，不遑休息。匪桐不栖，匪竹不食。永戢东羽，翰抚西翼。我之敬之，废欢辍职。音以赏奏，味以殊珍。文以明言，言以畅神。之子之往，四美不臻。澄醪覆觞，丝竹生尘。素卷莫启，幄无谈宾。既孤我德，又阙我邻。光光叚生，出幽迁乔。资忠履信，武烈文昭。旌弓骍骍，舆马翘翘。乃奋长縻，是辔是镳。何以赠之，竭心公朝。何以叙怀，引领长谣。
答卢谌诗
作者：刘琨
朝代：魏晋
体裁：四言诗

厄运初遘，阳爻在六。乾象栋倾，坤仪舟覆。横厉纠纷，群妖竞逐。火燎神州，洪流华域。彼黍离离，彼稷育育。哀我皇晋，痛心在目。（一章）天地无心，万物同涂。祸淫莫验，福善则虚。逆有全邑，义无完都。英蕊夏落，毒卉冬敷。如彼龟玉，韫椟毁诸。刍狗之谈，其最得乎。（二章）咨余软弱，弗克负荷。愆衅仍彰，荣宠屡加。威之不建，祸延凶播。忠陨于国，孝愆于家。斯罪之积，如彼山河。斯衅之深，终莫能磨。（三章）郁穆旧姻，嬿婉新婚。不虑其败，唯义是敦。裹粮携弱，匍匐星奔。未辍尔驾，已隳我门。二族偕覆，三孽并根。长惭旧孤，永负冤魂。（四章）亭亭孤干，独生无伴。绿叶繁缛，柔条修罕。朝采尔实，夕捋尔竿。竿翠丰寻，逸珠盈碗。实消我忧，忧急用缓。逝将去矣，庭虚情满。（五章）虚满伊何，兰桂移植。茂彼春林，瘁此秋棘。有鸟翻飞，不遑休息。匪桐不栖，匪竹不食。永戢东羽，翰抚西翼。我之敬之，废欢辍职。（六章）音以赏奏，味以殊珍。文以明言，言以畅神。之子之往，四美不臻。澄醪覆觞，丝竹生尘。素卷莫启，幄无谈宾。既孤我德，又阙我邻。（七章）光光叚生，出幽迁乔。资忠履信，武烈文昭。旌弓骍骍，舆马翘翘。乃奋长縻，是辔是镳。何以赠之，竭心公朝。何以叙怀，引领长谣。（八章）
胡姬年十五
作者：刘琨
朝代：魏晋

虹梁照晓日，渌水泛香莲。如何十五少，含笑酒垆前。花将面自许，人共影相怜。回头堪百万，价重为时年。
重赠卢谌
作者：刘琨
朝代：魏晋
体裁：诗

握中有悬璧，本自荆山璆。
惟彼太公望，昔在渭滨叟。
邓生何感激，千里来相求。
白登幸曲逆，鸿门赖留侯。
重耳任五贤，小白相射钩。
苟能隆二伯，安问党与仇？
中夜抚枕叹，相与数子游。
吾衰久矣夫，何其不梦周？
谁云圣达节，知命故不忧？
宣尼悲获麟，西狩涕孔丘。
功业未及建，夕阳忽西流。
时哉不我与，去乎若云浮。
朱实陨劲风，繁英落素秋。
狭路倾华盖，骇驷摧双辀。
何意百炼刚，化为绕指柔。
重赠卢谌
作者：刘琨
朝代：魏晋

握中有悬璧，本自荆山璆。惟彼太公望，昔在渭滨叟。邓生何感激，千里来相求。白登幸曲逆，鸿门赖留侯。重耳任五贤，小白相射钩。苟能隆二伯，安问党与雠？中夜抚枕叹，想与数子游。吾衰久矣夫，何其不梦周？谁云圣达节，知命故不忧。宣尼悲获麟，西狩涕孔丘。功业未及建，夕阳忽西流。时哉不我与，去乎若云浮。朱实陨劲风，繁英落素秋。狭路倾华盖，骇驷摧双辀。何意百炼刚，化为绕指柔。
重赠卢谌诗
作者：刘琨
朝代：魏晋

握中有玄璧，本自荆山璆。惟彼太公望，昔在渭滨叟。邓生何感激，千里来相求。白登幸曲逆，鸿门赖留侯。重耳任五贤，小白相射钩。苟能隆二伯，安问党与仇。中夜抚枕叹，想与数子游。吾衰久矣夫，何其不梦周。谁云圣达节，知命故不忧。宣尼悲获麟，西狩涕孔丘。功业未及建，夕阳忽西流。时哉不我与，去乎若云浮。朱实陨劲风，繁英落素秋。狭路倾华盖，骇驷摧双辀。何意百炼刚，化为绕指柔。
奉和慧远游庐山诗
作者：刘程之
朝代：魏晋

理神固超绝，涉粗罕不群。孰至消烟外，晓然与物分。冥冥玄谷里，响集自可闻。文峰无旷秀，交岭有通云。悟深婉中思，在要开冥欣。中岩拥微兴，□岫想幽闻。弱明反归鉴，暴怀傅灵薰。永陶津玄匠，落照俟虚斤。
五时画扇颂
作者：刘臻妻
朝代：魏晋

炎后飞轨，引曜丹逵。蕤宾应律，融精协曦。五象列位，品物以垂。兑降素兽，震升青螭。日月澄晖，仙章来仪。仰憩翠岩，俯映兰池。灵柯幽蔼，神卉参差。如山之寿，如松之猗。永钖难老，与时推移。
五时画扇颂
作者：刘臻妻陈氏
朝代：魏晋
体裁：四言诗

炎后飞轨，引曜丹逵。蕤宾应律，融精协曦。五象列位，品物以垂。兑降素兽，震升青螭。日月澄晖，仙章来仪。仰憩翠岩，俯映兰池。灵柯幽蔼，神卉参差。如山之寿，如松之猗。永锡难老，与时推移。
元日椒花颂
作者：刘臻妻陈氏
朝代：魏晋
体裁：四言诗

璇穹周回，三朔肇建。青阳散辉，澄景载涣。美哉灵花，爰采爰献。圣容映之，永寿于万。
献春
作者：刘臻妻陈氏
朝代：魏晋
体裁：四言诗

元陆降坎，青逵升震。阴祇送寒，阳灵迎春。
诗
作者：刘道民
朝代：魏晋

事有远而合，蜀桐为吴石。
诗
作者：包播
朝代：魏晋

冬日凄惨，玄云避天。素冰弥泽，白雪依山。
与薛莹诗
作者：华核
朝代：魏晋

存者今惟三，飞步有匹特。
兰亭诗
作者：华茂
朝代：魏晋

林荣其郁，浪激其隈。泛泛轻觞，载欣载怀。
诗
作者：卞裕
朝代：魏晋

余弟适东迈，眷恋钭乖情。离别信吾事，凄心相纚婴。
送桓竟陵诗
作者：卞裕
朝代：魏晋

翰城将孰寄，怀人应斯莅。饯行临高阜，怡衿睦景气。
时兴诗
作者：卢谌
朝代：魏晋

亹亹圆象运。
悠悠方仪廓。
忽忽岁云暮。
游原采萧藿。
北踰芒与河。
南临伊与洛。
凝霜沾蔓草。
悲风振林薄。
摵摵芳叶零。
橤橤苍华落。
下泉激洌清。
旷野增辽索。
登高眺遐荒。
极望无崖崿。
形变随时化。
神感因物作。
澹乎至人心。
恬然存玄漠。
时兴诗
作者：卢谌
朝代：魏晋

亹亹圆象运，悠悠方仪廓。忽忽岁云暮，游原采萧藿。北逾芒与河，南临伊与洛。凝霜沾蔓草，悲风振林薄。摵摵芳叶零，橤橤苍华落。下泉激冽清，旷野增辽索。登高眺遐荒，极望无崖崿。形变随时化，神感因物作。澹乎至人心，恬然存玄漠。
答刘琨诗
作者：卢谌
朝代：魏晋

随宝产汉滨，摛此夜光真。不待卞和显，自为命世珍。谁言日向暮，桑榆犹启晨。谁言繁菜实，振藻耀芳春。百炼或致屈，绕指所以伸。
答刘琨诗·其一
作者：卢谌
朝代：魏晋

随宝产汉滨，摛此夜光真。不待卞和显，自为命世珍。
答刘琨诗·其二
作者：卢谌
朝代：魏晋

谁言日向暮，桑榆犹启晨。谁言繁菜实，振藻耀芳春。百炼或致屈，绕指所以伸。
答魏子悌诗
作者：卢谌
朝代：魏晋

崇台非一？，珍裘非一腋。多士成大业，群贤济弘绩。遇蒙时来会，聊齐朝彦迹。顾此腹背羽，愧彼排虚翮。寄身荫四岳，托好凭三益。倾盖虽终朝，大分迈畴昔。在危每同险，处安不异易。俱涉晋昌艰，共更飞狐厄。恩由契阔生，义随周旋积。岂谓乡曲誉，谬充本州役。乖离令我感，悲欣使情惕。理以精神通，匪曰形骸隔。妙诗申笃好，清义贯幽赜。恨无随侯珠，以酬荆文璧。
答魏子悌诗
作者：卢谌
朝代：魏晋
体裁：古风

崇台非一𠏉，珍裘非一腋。多士成大业，群贤济弘绩。遇蒙时来会，聊齐朝彦迹。顾此腹背羽，愧彼排虚翮。寄身荫四岳，托好凭三益。倾盖虽终朝，大分迈畴昔。在危每同险，处安不异易。俱涉晋昌艰，共更飞狐厄。恩由契阔生，义随周旋积。岂谓乡曲誉，谬充本州役。乖离令我感，悲欣使情惕。理以精神通，匪曰形骸隔。妙诗申笃好，清义贯幽赜。恨无随侯珠，以酬荆文璧。
览古诗
作者：卢谌
朝代：魏晋

赵氏有和璧，天下无不传。秦人来求市，厥价徒空言。与之将见卖，不与恐致患。简才备行李，图令国命全。蔺生在下位，缪子称其贤。奉辞驰出境，伏轼径入关。秦王御殿坐，赵使拥节前。挥袂睨金柱，身玉要俱捐。连城既伪往，荆玉亦真还。爰在渑池会，二主克交欢。昭襄欲负力，相如折其端。眦血下沾襟，怒发上冲冠。西缶终双击，东瑟不只弹。舍生岂不易，处死诚独难。棱威章台颠，强御亦不干。屈节邯郸中，俯首忍回轩。廉公何为者，负荆谢厥愆。智勇盖当世，弛张使我叹。
诗
作者：卢谌
朝代：魏晋

凛凛素秋，日促宵长。
诗
作者：卢谌
朝代：魏晋

山居是所乐，世路非我欲。
诗
作者：卢谌
朝代：魏晋

遐举游名山。
松乔共相追。
层崖成崇馆。
岩阿结重闱。
诗
作者：卢谌
朝代：魏晋

遐举游名山，松乔共相追。层崖成崇馆，岩阿结重围。
赠刘琨诗
作者：卢谌
朝代：魏晋

浚哲惟皇，绍熙有晋。振厥弛维，光阐远韵。有来斯雍，至止伊顺。三台摛朗，四岳增峻。伊谌陋宗，昔遘嘉惠。申以婚姻，著以累世。义等休戚，好同兴废。孰云匪谐，如乐之契。王室丧师，私门播迁。望公归之，视险忽艰。兹愿不遂，中路阻颠。仰悲先意，俯思身愆。大钧载运，良辰遂往。譬彼日月，迅过俯仰。感今惟昔，口存心想。借曰如昨，忽为畴曩。畴曩伊何，逝者弥疏。温温恭人，慎终如初。览彼遗音，恤此穷孤。譬彼樛木，蔓葛以敷。妙哉蔓葛，得托樛木。叶不云布，华不星烛。承侔卞和，质非荆璞。眷同尤良，用乏骥騄。承亦既笃，眷亦既亲。饰奖驽猥，方驾骏珍。弼谐靡成，良谟莫陈。无觊狐赵，有与五臣。五臣奚与，契阔百罹。身经险阻，足蹈幽遐。义由恩深，分随昵加。绸缪委心，自同匪他。昔在暇日，妙寻通理。尤彼意气，狭是节士。情以体生，感以情起。趣舍同要，穷达斯已。由余片言，秦人是惮。日磾效忠，飞声有汉。桓桓抚军，古贤作冠。来牧幽都，济厥涂炭。涂炭既济，寇挫民阜。谬其疲隶，授之朝右。上惧任大，下欣施厚。实祗高明，敢忘所守。相彼反哺，尚在翔禽。孰是人斯，而忍斯心。每凭山海，庶觌高深。遐眺存亡，缅成飞沈。长徽已缨，逝将徙举。收迹西践，衔哀东顾。曷云涂辽，曾不咫步。岂不夙夜，谓行多露。绵绵女萝，施于松标。禀泽洪干，晞阳丰条。根浅难固，茎弱易凋。操彼纤质，承此冲飙。纤质实微，冲飙斯值。谁谓言精，致在赏意。不见得鱼，亦忘厥饵。遗其形骸，寄之深识。先民颐意，潜山隐几。仰熙丹崖，俯澡绿水。无求于和，自附众美。慷慨遐踪，有愧高旨。爰造异论，肝胆楚越。惟同大观，万涂一辙。死生既齐，荣辱奚别。处其玄根，廓焉靡结。福为祸始，祸作福阶。天地盈虚，寒暑周回。夫差不祀，衅在胜齐。句践作伯，祚自会稽。邈矣达度，唯道是杖。形有未泰，神无不畅。如川之流，如渊之量。上弘栋隆，下塞民望。
赠刘琨诗·其一
作者：卢谌
朝代：魏晋

浚哲惟皇，绍熙有晋。振厥弛维，光阐远韵。有来斯雍，至止伊顺。三台摛朗，四岳增峻。
赠刘琨诗·其七
作者：卢谌
朝代：魏晋

承亦既笃，眷亦既亲。饰奖驽猥，方驾骏珍。弼谐靡成，良谟莫陈。无觊狐赵，有与五臣。
赠刘琨诗·其三
作者：卢谌
朝代：魏晋

王室丧师，私门播迁。望公归之，视险忽艰。兹愿不遂，中路阻颠。仰悲先意，俯思身愆。
赠刘琨诗·其九
作者：卢谌
朝代：魏晋

昔在暇日，妙寻通理。尤彼意气，狭是节士。情以体生，感以情起。趣舍同要，穷达斯已。
赠刘琨诗·其二
作者：卢谌
朝代：魏晋

伊谌陋宗，昔遘嘉惠。申以婚姻，著以累世。义等休戚，好同兴废。孰云匪谐，如乐之契。
赠刘琨诗·其五
作者：卢谌
朝代：魏晋

畴曩伊何，逝者弥疏。温温恭人，慎终如初。览彼遗音，恤此穷孤。譬彼樛木，蔓葛以敷。
赠刘琨诗·其八
作者：卢谌
朝代：魏晋

五臣奚与，契阔百罹。身经险阻，足蹈幽遐。义由恩深，分随昵加。绸缪委心，自同匪他。
赠刘琨诗·其六
作者：卢谌
朝代：魏晋

妙哉蔓葛，得托樛木。叶不云布，华不星烛。承侔卞和，质非荆璞。眷同尤良，用乏骥騄。
赠刘琨诗·其十
作者：卢谌
朝代：魏晋

由余片言，秦人是惮。日磾效忠，飞声有汉。桓桓抚军，古贤作冠。来牧幽都，济厥涂炭。
赠刘琨诗·其十一
作者：卢谌
朝代：魏晋

涂炭既济，寇挫民阜。谬其疲隶，授之朝右。上惧任大，下欣施厚。实祗高明，敢忘所守。
赠刘琨诗·其十七
作者：卢谌
朝代：魏晋

爰造异论，肝胆楚越。惟同大观，万涂一辙。死生既齐，荣辱奚别。处其玄根，廓焉靡结。
赠刘琨诗·其十三
作者：卢谌
朝代：魏晋

长徽已缨，逝将徙举。收迹西践，衔哀东顾。曷云涂辽，曾不咫步。岂不夙夜，谓行多露。
赠刘琨诗·其十九
作者：卢谌
朝代：魏晋

邈矣达度，唯道是杖。形有未泰，神无不畅。如川之流，如渊之量。上弘栋隆，下塞民望。
赠刘琨诗·其十二
作者：卢谌
朝代：魏晋

相彼反哺，尚在翔禽。孰是人斯，而忍斯心。每凭山海，庶觌高深。遐眺存亡，缅成飞沈。
赠刘琨诗·其十五
作者：卢谌
朝代：魏晋

纤质实微，冲飙斯值。谁谓言精，致在赏意。不见得鱼，亦忘厥饵。遗其形骸，寄之深识。
赠刘琨诗·其十八
作者：卢谌
朝代：魏晋

福为祸始，祸作福阶。天地盈虚，寒暑周回。夫差不祀，衅在胜齐。句践作伯，祚自会稽。
赠刘琨诗·其十六
作者：卢谌
朝代：魏晋

先民颐意，潜山隐几。仰熙丹崖，俯澡绿水。无求于和，自附众美。慷慨遐踪，有愧高旨。
赠刘琨诗·其十四
作者：卢谌
朝代：魏晋

绵绵女萝，施于松标。禀泽洪干，晞阳丰条。根浅难固，茎弱易凋。操彼纤质，承此冲飙。
赠刘琨诗·其四
作者：卢谌
朝代：魏晋

大钧载运，良辰遂往。譬彼日月，迅过俯仰。感今惟昔，口存心想。借曰如昨，忽为畴曩。
赠刘琨诗二十首·其二
作者：卢谌
朝代：魏晋

伊陟佐商，山甫翼周。弘济艰难，对扬王休。苟非异德，旷世同流。加其忠贞，宣其徽猷。
赠崔温诗
作者：卢谌
朝代：魏晋

逍遥步城隅，暇日聊游豫。北眺沙漠垂，南望旧京路。平陆引长流，冈峦挺茂树。中原厉迅飙，山阿起云雾。游子恒悲怀，举目增永慕。良俦不获偕，舒情将焉诉。远念贤士风，遂存往古务。朔鄙多侠气，岂唯地所固。李牧镇边城，荒夷怀南惧。赵奢正疆场，秦人折北虑。羁旅及宽政，委质与时遇。恨以驽蹇姿，徒烦非子御。亦既弛负担，忝位宰黔庶。苟云免罪戾，何暇收民誉。倪宽以殿黜，终乃最众赋。何武不赫赫，遗爱常在去。古人非所希，短弱自有素。何以敷斯辞，惟以二子故。
重赠刘琨诗
作者：卢谌
朝代：魏晋

璧由识者显，龙因庆云翔。茨棘非所憩，翰飞游高冈。余音非九韶，何以仪凤凰。新城非芝圃，曷由殖兰芳。
咏怀诗
作者：史宗
朝代：魏晋

有欲苦不足，无欲亦无忧。未若清虚者，带索被玄裘。浮游一世间，泛若不系舟。方当毕尘累，栖志老山丘。
诗
作者：司马彪
朝代：魏晋

玉出阆风侧，珠生南海滨。奕奕不同阪，苏桂扬其芬。烈烈玄飙起，粲粲繁霜凝。劲风回白雪，长川激素冰。秋节良可悲，百华咸萎落。堂前柳随风，疏林树萧索。
诗
作者：司马彪
朝代：魏晋

百草应节生，含气有深浅。秋蓬独何辜，飘遥随风转。长飙一飞薄，吹我之四远。搔首望故株，邈然无由返。
诗·其一
作者：司马彪
朝代：魏晋

玉出阆风侧，珠生南海滨。奕奕不同阪，苏桂扬其芬。
诗·其三
作者：司马彪
朝代：魏晋

秋节良可悲，百华咸萎落。堂前柳随风，疏林树萧索。
诗·其二
作者：司马彪
朝代：魏晋

烈烈玄飙起，粲粲繁霜凝。劲风回白雪，长川激素冰。
诗·其五
作者：司马彪
朝代：魏晋

泛泛江汉萍，飘荡永无根。
诗·其四
作者：司马彪
朝代：魏晋

左揽又翠羁，右抚犀象鞍。
诗·其四
作者：司马彪
朝代：魏晋

左揽又翠羁，右抚犀象鞍。泛泛江汉萍，飘荡永无根。
赠山涛诗
作者：司马彪
朝代：魏晋

翩翩野青雀，受性孤且微。昔生三河侧，鼓翼帝王畿。
赠山涛诗
作者：司马彪
朝代：魏晋

苕苕椅桐树，寄生于南岳。上凌青云霓，下临千仞谷。处身孤且危，于何托余足。昔也植朝阳，倾枝俟鸾鷟。今者绝世用，倥偬见迫束。班匠不我顾，牙旷不我录。焉得成琴瑟，何由扬妙曲。冉冉三光驰，逝者一何速。中夜不能寐，抚剑起踯躅。感彼孔圣叹，哀此年命促。卞和潜幽冥，谁能证奇璞。冀愿神龙来，扬光以见烛。
歌
作者：司马懿
朝代：魏晋

天地开辟，日月重光。遭逢际会，奉辞遐方。将扫逋秽，还过故乡。肃清万里，总齐八荒。告成归老，待罪舞阳。
示殷仲堪诗
作者：司马曜
朝代：魏晋

勿以己才。而笑不才。
思慕诗
作者：吴质
朝代：魏晋

怆怆怀殷忧，殷忧不可居。徙倚不能坐，出入步踟蹰。念蒙圣主恩，荣爵与众殊。自谓永终身，志气甫当舒。何意中见弃，弃我就黄垆。茕茕靡所恃，泪下如连珠。随没无所益，身死名不书。慷慨自俯仰，庶几烈丈夫。
酌贪泉赋诗
作者：吴隐之
朝代：魏晋

古人云此水，一歃怀千金。试使夷齐饮，终当不易心。
诗
作者：周处
朝代：魏晋

去去世事已，策马观西戎。藜藿甘粱黍，期之克令终。
与孙奇诗
作者：周昭
朝代：魏晋

恂恂公子，美色无比。诞姿既丰，世胄有纪。平南之孙，奋威之子。
答潘岳诗
作者：夏侯冲
朝代：魏晋

相思限清防，企伫谁与言。
周诗
作者：夏侯湛
朝代：魏晋

既殷斯虔，仰说洪恩。夕定晨省，奉朝侍昏。宵中告退，鸡鸣在门。孳孳恭诲，夙夜是敦。
宜男花赋
作者：夏侯湛
朝代：魏晋
体裁：古风

淑大邦之奇草兮，应则百之休祥。禀至贞之灵气兮，显嘉名以自彰。冠众卉而挺生兮，承木德于少阳。体柔性刚，蕙洁兰芳。结纤根以立本兮，嘘灵渥于青云。顺阴阳以滋茂兮，笑含章之有文。远而望之，烛若丹霞照青天。近而观之，晔若芙蓉鉴绿泉。萋萋翠叶，灼灼朱华。炜若珠玉之树，焕若景宿之罗。充后妃之盛饰兮，登紫微之内庭。回日月之晖光兮，随天运以虚盈。
寒苦谣
作者：夏侯湛
朝代：魏晋

惟立冬之初夜，天惨懔以降寒。霜皑皑怪被庭，冰溏瀩于井干。草槭槭以疏叶，木萧萧以零残。松陨叶于翠条，竹摧柯于绿竿。
山路吟
作者：夏侯湛
朝代：魏晋

夙驾兮待明。陟山路兮遐征。冒晨朝兮入大谷。道逶迤兮岚气清。揽辔兮抑马。踟蹰兮旷野。旷野？兮辽落。崇岳兮嵬崿。丘陵兮连离。卉木兮交错。渌水兮长流。惊涛兮拂石。
山路吟
作者：夏侯湛
朝代：魏晋
体裁：古风

夙驾兮待明。陟山路兮遐征。冒晨朝兮入大谷。道逶迤兮岚气清。揽辔兮抑马。踟蹰兮旷野。旷野𩪍兮辽落。崇岳兮嵬崿。丘陵兮连离。卉木兮交错。渌水兮长流。惊涛兮拂石。
江上泛歌
作者：夏侯湛
朝代：魏晋

悠悠兮远征。倏倏兮暨南荆。南荆兮临长江。临长江兮讨不庭。江水兮浩浩。长流兮万里。洪浪兮云转。阳侯兮奔驰起。惊翼兮垂天。鲸鱼兮岳跱。縻芜纷兮被皋陆。修竹郁兮翳崖趾。望江之南兮遨目桂林。桂林蓊郁兮鹍鸡扬音。凌波兮愿济。舟楫不具兮江水深。沈嗟回盻于北夏。何归轸之难寻。
离亲咏
作者：夏侯湛
朝代：魏晋

剖符兮南荆。辞亲兮遐征。发轫兮皇京。夕臻兮泉亭。抚首兮内顾。按辔兮安步。仰恋兮后涂。俯叹兮前路。既感物以永思兮。且归身乎怀抱。苟违亲以从利兮。匪曾闵之攸宝。视微荣之琐琐兮。知吾志之愈小。独申愧于一心兮。惭报德之弥少。
秋夕哀
作者：夏侯湛
朝代：魏晋

秋夕兮遥长。哀心兮永伤。结帷兮中字。屣履兮闲房。听蟋蟀之潜鸣。睹游雁之云翔。寻修庑之飞檐。览明月之流光。木萧萧以被风。阶缟缟以受霜。玉机兮环转。四运兮骤迁。衔恤兮迄今。忽将兮涉年。日往兮哀深。岁暮兮思繁。
长夜谣
作者：夏侯湛
朝代：魏晋

日暮兮初晴。天灼灼兮遐清。披云兮归山。垂景兮照庭。列宿兮皎皎。星稀兮月明。亭檐隅以逍遥兮盻太虚以仰观。望阊阖之昭晰兮丽紫微之晖焕。
答陆士衡诗
作者：夏靖
朝代：魏晋

大哉乾元，万品资生。陶育五常，惟浊惟清。猗欤君子，诞禀纯精。行归于周，忠笃允诚。允诚伊何，拔群出俗。恒若不修，抱此素朴。履谦居冲，恒若不足。上交不谄，下交不渎。倬彼云汉，于章于天。九五翻飞，利见大人。大人有命，是牧是招。时行则行，遂升东朝。东朝光光，天同其曜。匪徒一台，天同其照。其照尔德，又简尔才。将登三事，百揆是厘。据仁为本，仗义为舆。经纬三坟，错综众书。斟酌圣奥，与道卷舒。靡靡陆生，帝度其心。静恭夙夜，莫其德音。德音既莫，其美弥深。为物之主，为士之林。天作高山，大王荒之。荡荡荆土，子其康之。风俗未敦，子其臧之。群彦未叙，子其纲之。忝荣剖符，悠悠在兹。羔裘豹祛，有愧不能。乃眷我顾，爰贻休诗。嘉睹嘉藻，以为清规。敢铭妙言，终始永思。
子夜歌【其一】
作者：子夜
朝代：魏晋
体裁：诗

【其一】
落日出前门，瞻瞩见子度。
冶容多姿鬓，芳香已盈路。
子夜歌【其七】
作者：子夜
朝代：魏晋
体裁：诗

【其七】
始欲识郎时，两心望如一。
理丝入残机，何悟不成匹。
子夜歌【其三】
作者：子夜
朝代：魏晋
体裁：诗

【其三】
宿昔不梳头，丝发被两肩。
婉伸郎膝上，何处不可怜。
子夜歌【其三十】
作者：子夜
朝代：魏晋
体裁：诗

【其三十】
念爱情慊慊，倾倒无所惜。
重帘持自鄣，谁知许厚薄。
子夜歌【其三十一】
作者：子夜
朝代：魏晋
体裁：诗

【其三十一】
气清明月朗，夜与君共嬉。
郎歌妙意曲，侬亦吐芳词。
子夜歌【其三十七】
作者：子夜
朝代：魏晋
体裁：诗

【其三十七】
怜欢好情怀，移居作乡里。
桐树生门前，出入见梧子。
子夜歌【其三十三】
作者：子夜
朝代：魏晋
体裁：诗

【其三十三】
夜长不得眠，明月何灼灼。
想闻散唤声，虚应空中诺。
子夜歌【其三十九】
作者：子夜
朝代：魏晋
体裁：诗

【其三十九】
初时非不密，其后日不如。
回头批栉脱，转觉薄志疏。
子夜歌【其三十二】
作者：子夜
朝代：魏晋
体裁：诗

【其三十二】
惊风急素柯，白日渐微蒙。
郎怀幽闺性，侬亦恃春容。
子夜歌【其三十五】
作者：子夜
朝代：魏晋
体裁：诗

【其三十五】
我念欢的的，子行由豫情。
雾露隐芙蓉，见莲不分明。
子夜歌【其三十八】
作者：子夜
朝代：魏晋
体裁：诗

【其三十八】
遣信欢不来，自往复不出。
金铜作芙蓉，莲子何能实。
子夜歌【其三十六】
作者：子夜
朝代：魏晋
体裁：诗

【其三十六】
侬作北辰星，千年无转移。
欢行白日心，朝东暮还西。
子夜歌【其三十四】
作者：子夜
朝代：魏晋
体裁：诗

【其三十四】
人各既畴匹，我志独乖违。
风吹冬帘起，许时寒薄飞。
子夜歌【其九】
作者：子夜
朝代：魏晋
体裁：诗

【其九】
今夕已欢别，合会在何时？
明灯照空局，悠然未有期。
子夜歌【其二】
作者：子夜
朝代：魏晋
体裁：诗

【其二】
芳是香所为，冶容不敢堂。
天不夺人愿，故使侬见郎。
子夜歌【其二十】
作者：子夜
朝代：魏晋
体裁：诗

【其二十】
感欢初殷勤，叹子后辽落。
打金侧玳瑁，外艳里怀薄。
子夜歌【其二十一】
作者：子夜
朝代：魏晋
体裁：诗

【其二十一】
别后涕流连，相思情悲满。
忆子腹糜烂，肝肠尺寸断。
子夜歌【其二十七】
作者：子夜
朝代：魏晋
体裁：诗

【其二十七】
侬年不及时，其于作乖离。
素不如浮萍，转动春风移。
子夜歌【其二十三】
作者：子夜
朝代：魏晋
体裁：诗

【其二十三】
谁能思不歌，谁能饥不食。
日冥当户倚，惆怅底不亿。
子夜歌【其二十九】
作者：子夜
朝代：魏晋
体裁：诗

【其二十九】
欢从何处来？端然有忧色。
三唤不一应，有何比松柏？
子夜歌【其二十二】
作者：子夜
朝代：魏晋
体裁：诗

【其二十二】
道近不得数，遂致盛寒违。
不见东流水。何时复西归。
子夜歌【其二十五】
作者：子夜
朝代：魏晋
体裁：诗

【其二十五】
举酒待相劝，酒还杯亦空。
愿因微觞会，心感色亦同。
子夜歌【其二十八】
作者：子夜
朝代：魏晋
体裁：诗

【其二十八】
夜长不得眠，转侧听更鼓。
无故欢相逢，使侬肝肠苦。
子夜歌【其二十六】
作者：子夜
朝代：魏晋
体裁：诗

【其二十六】
夜觉百思缠，忧叹涕流襟。
徒怀倾筐情，郎谁明侬心。
子夜歌【其二十四】
作者：子夜
朝代：魏晋
体裁：诗

【其二十四】
揽裙未结带，约眉出前窗。
罗裳易飘扬，小开骂春风。
子夜歌【其五】
作者：子夜
朝代：魏晋
体裁：诗

【其五】
崎岖相怨慕，始获风云通。
玉林语石阙，悲思两心同。
子夜歌【其八】
作者：子夜
朝代：魏晋
体裁：诗

【其八】
前丝断缠绵，意欲结交情。
春蚕易感化，丝子已复生。
子夜歌【其六】
作者：子夜
朝代：魏晋
体裁：诗

【其六】
见娘喜容媚，愿得结金兰。
空织无经纬，求匹理自难。
子夜歌【其十】
作者：子夜
朝代：魏晋
体裁：诗

【其十】
自从别郎来，何日不咨嗟。
黄檗郁成林，当奈苦心多。
子夜歌【其十一】
作者：子夜
朝代：魏晋
体裁：诗

【其十一】
高山种芙蓉，复经黄檗坞。
果得一莲时，流离婴辛苦。
子夜歌【其十七】
作者：子夜
朝代：魏晋
体裁：诗

【其十七】
绿揽迮题锦，双裙今复开。
已许腰中带，谁共解罗衣。
子夜歌【其十三】
作者：子夜
朝代：魏晋
体裁：诗

【其十三】
揽枕北窗卧，郎来就侬嬉。
小喜多唐突，相怜能几时。
子夜歌【其十九】
作者：子夜
朝代：魏晋
体裁：诗

【其十九】
欢愁侬亦惨，郎笑我便喜。
不见连理树，异根同条起。
子夜歌【其十二】
作者：子夜
朝代：魏晋
体裁：诗

【其十二】
朝思出前门，暮思还后渚。
语笑向谁道，腹中阴忆汝。
子夜歌【其十五】
作者：子夜
朝代：魏晋
体裁：诗

【其十五】
郎为傍人取，负侬非一事。
摛门不安横，无复相关意。
子夜歌【其十八】
作者：子夜
朝代：魏晋
体裁：诗

【其十八】
常虑有贰意，欢今果不齐。
枯鱼就浊水，长与清流乖。
子夜歌【其十六】
作者：子夜
朝代：魏晋
体裁：诗

【其十六】
年少当及时，蹉跎日就老。
若不信侬语，但看霜下草。
子夜歌【其十四】
作者：子夜
朝代：魏晋
体裁：诗

【其十四】
驻箸不能食，蹇蹇步闱里。
投琼著局上，终日走博子。
子夜歌【其四】
作者：子夜
朝代：魏晋
体裁：诗

【其四】
自从别欢来，奁器了不开。
头乱不敢理，粉拂生黄衣。
子夜歌【其四十】
作者：子夜
朝代：魏晋
体裁：诗

【其四十】
寝食不相忘，同坐复俱起。
玉藕金芙蓉，无称我莲子。
子夜歌【其四十一】
作者：子夜
朝代：魏晋
体裁：诗

【其四十一】
恃爱如欲进，含羞未肯前。
口朱发艳歌，玉指弄娇弦。
子夜歌【其四十二】
作者：子夜
朝代：魏晋
体裁：诗

【其四十二】
朝日照绮钱，光风动纨素。
巧笑茜两犀，美目扬双蛾。
临终诗
作者：孔融
朝代：魏晋
体裁：古风

言多令事败，器漏苦不密。河溃蚁孔端，山坏由猿穴。涓涓江汉流，天窗通冥室。谗邪害公正，浮云翳白日。靡辞无忠诚，华繁竟不实。人有两三心，安能合为一。三人成市虎，浸渍解胶漆。生存多所虑，长寝万事毕。
六言诗
作者：孔融
朝代：魏晋

从洛到许巍巍。
曹公忧国无私。
减去厨膳甘肥。
羣僚率从祁祁。
虽得俸禄常饥。
念我苦寒心悲。
六言诗
作者：孔融
朝代：魏晋

汉家中叶道微。董卓作乱乘衰。僭上虐下专威。万官惶布莫违。百姓惨惨心悲。
六言诗三首
作者：孔融
朝代：魏晋

汉家中叶道微。董卓作乱乘衰。僣上虐下专威。万官惶布莫违。百姓惨惨心悲。郭李分争为非。迁都长安思归。瞻望关东可哀。梦想曹公归来。从洛到许巍巍。曹公忧国无私。减去厨膳甘肥。群僚率从祁祁。虽得俸禄常饥。念我苦寒心悲。
六言诗三首·其一
作者：孔融
朝代：魏晋

汉家中叶道微。董卓作乱乘衰。僣上虐下专威。万官惶布莫违。百姓惨惨心悲。
六言诗三首·其三
作者：孔融
朝代：魏晋

从洛到许巍巍。曹公忧国无私。减去厨膳甘肥。群僚率从祁祁。虽得俸禄常饥。念我苦寒心悲。
六言诗三首·其二
作者：孔融
朝代：魏晋

郭李分争为非。迁都长安思归。瞻望关东可哀。梦想曹公归来。
杂诗
作者：孔融
朝代：魏晋

岩岩钟山首，赫赫炎天路。高明曜云门，远景灼寒素。昂昂累世士，结根在所固。吕望老匹夫，苟为因世故。管仲小囚臣，独能建功祚。人生有何常，但患年岁暮。幸托不肖躯，且当猛虎步。安能苦一身，与世同举厝。由不慎小节，庸夫笑我度。吕望尚不希，夷齐何足慕。
杂诗二首
作者：孔融
朝代：魏晋

岩岩钟山首，赫赫炎天路。高明曜云门，远景灼寒素。昂昂累世士，结根在所固。吕望老匹夫，苟为因世故。管仲小囚臣，独能建功祚。人生有何常，但患年岁暮。幸托不肖躯，且当猛虎步。安能苦一身，与世同举厝。由不慎小节，庸夫笑我度。吕望尚不希，夷齐何足慕。远送新行客，岁暮乃来归。入门望爱子，妻妾向人悲。闻子不可见，日已潜光辉。孤坟在西北，常念君来迟。褰裳上墟丘，但见蒿与薇。白骨归黄泉，肌体乘尘飞。生时不识父，死后知我谁。孤魂游穷暮，飘摇安所依。人生图嗣息，尔死我念追。俯仰内伤心，不觉泪沾衣。人生自有命，但恨生日希。
离合作郡姓名字诗
作者：孔融
朝代：魏晋

渔父屈节，水潜匿方。与峕进止，出行施张。吕公矶钓，阖口渭旁。九域有圣，无土不王。好是正直，女回于匡。海外有截，隼逝鹰扬。六翮将奋，羽仪未彰。蛇龙之蛰，俾也可忘。玟璇隐曜，美玉韬光。无名无誉，放言深藏。按辔安行，谁谓路长。
诗
作者：孔融
朝代：魏晋

坐上客恒满。樽中饮不空。
诗
作者：孔融
朝代：魏晋

坐上客恒满，樽中饮不空。
兰亭诗
作者：孙嗣
朝代：魏晋

望严怀逸许，临流想奇庄。谁云真风绝，千载挹馀芳。
团扇铭
作者：孙康
朝代：魏晋

有圆者扇，诞此秀仪。晞露散霾，拟日定规。朗姿玉畅，惠风时披。
赠陆士龙诗
作者：孙拯
朝代：魏晋

五龙戢号，云鸟纂纪。淳化既离，义风载始。轩冕垂容，文教乃理。奕奕洪族，盛德丰祀。于赫皇吴，应天统元。丞相文烈，公光赞勋。九命皇耀，茂德弥勤。华黻袭藻，金石载振。渊哉陆生，丕显洪胄。亦崇懿风，邈此弘裕。无竞厥德，丰光伊茂。文以义好，施以仁富。山积惟峻，道隆名遐。潜景在渊，龙跃承华。既淑尔仪，谁不允嘉。有漼重渊，载清其波。济济皇朝，峨峨髦士。序爵以贤，惟俊萃止。翩翻二宫，令问不已。乃迁华阁，皇典斯纪。思文大谟，恢我王猷。清风肆穆，雅宪允休。迈彼江川，邈此北流。微言兰馥，玉藻云浮。遭时之险，虎宰滔天。凭德美重，絷此俊贤。休否既亨，名以德渊。清徽伊铄，赞之弥坚。明明大象，玄鉴照微。显允君子，求福不回。善挹馀庆，险以德祈。澄浊以清，罔有不晖。释彼短寄，乐此窈冥。形以神和，思以情新。青云方乘，芳饵可捐。达观在一，万物自宾。制动以静，秘景在阴。灵根可栖，乐此隈岑。关楗重闭，谁和子音。瞻彼晨风，思托茂林。
赠陆士龙诗
作者：孙拯
朝代：魏晋

五龙戢号，云鸟纂纪。淳化既离，义风载始。轩冕垂容，文教乃理。奕奕洪族，盛德丰祀。制动以静，秘景在阴。灵根可栖，乐此隈岑。关楗重闭，谁和子音。瞻彼晨风，思托茂林。
赠陆士龙诗
作者：孙拯
朝代：魏晋
体裁：四言诗

五龙戢号，云鸟纂纪。淳化既离，义风载始。轩冕垂容，文教乃理。奕奕洪族，盛德丰祀。（一章）于赫皇吴，应天统元。丞相文烈，公光赞勋。九命皇耀，茂德弥勤。华黻袭藻，金石载振。（二章）渊哉陆生，丕显洪胄。亦崇懿风，邈此弘裕。无竞厥德，丰光伊茂。文以义好，施以仁富。（三章）山积惟峻，道隆名遐。潜景在渊，龙跃承华。既淑尔仪，谁不允嘉。有漼重渊，载清其波。（四章）济济皇朝，峨峨髦士。序爵以贤，惟俊萃止。翩翻二宫，令问不已。乃迁华阁，皇典斯纪。（五章）思文大谟，恢我王猷。清风肆穆，雅宪允休。迈彼江川，邈此北流。微言兰馥，玉藻云浮。（六章）遭时之险，虎宰滔天。凭德美重，絷此俊贤。休否既亨，名以德渊。清徽伊铄，赞之弥坚。（七章）明明大象，玄鉴照微。显允君子，求福不回。善挹馀庆，险以德祈。澄浊以清，罔有不晖。（八章）释彼短寄，乐此窈冥。形以神和，思以情新。青云方乘，芳饵可捐。达观在一，万物自宾。（九章）制动以静，秘景在阴。灵根可栖，乐此隈岑。关楗重闭，谁和子音。瞻彼晨风，思托茂林。（十章）
咏《庄子》诗
作者：孙放
朝代：魏晋

巨细同一马，物化无常归。修鲲解长鳞，鹏起片云飞。抚翼抟积风，仰凌垂天翚。
数诗
作者：孙放
朝代：魏晋

一往纵神怀，矫迹步玄阐。
之冯翊祖道诗
作者：孙楚
朝代：魏晋

举翮抚三秦，抗我千里目。念当隔山河，执觞怀惨毒。
会王侍中座上诗
作者：孙楚
朝代：魏晋

显允君子，时惟英邵。玄貂左移，华蝉增曜。
出歌
作者：孙楚
朝代：魏晋

茱萸出芳树颠。鲤鱼出洛水泉。白盐出河东。美豉出鲁渊。姜桂茶荈出巴蜀。椒橘木兰出高山。蓼苏出沟渠。精稗出中田。
太仆座上诗
作者：孙楚
朝代：魏晋

朝钦厥庸，出尹京畿。回受太仆，四牡騑騑。绿耳盈箱，翠华葳蕤。勋齐庭实，增国之晖。
征西官属送于陟阳候作诗
作者：孙楚
朝代：魏晋

晨风飘歧路，零雨被秋草。倾城远追送，饯我千里道。三命皆有极，咄嗟安可保。莫大于殇子，彭聃犹为夭。吉凶如纠纆，忧喜相纷绕。天地为我垆，万物一何小。达人垂大观，诫此苦不早。乖离即长衢，惆怅盈怀抱。孰能察其心，鉴之以苍昊。齐契在今朝，守之与偕老。
祖道诗
作者：孙楚
朝代：魏晋

仰天惟龙，御地以骥。利有攸往，不期而至。
答弘农故吏民诗
作者：孙楚
朝代：魏晋

昔我先侯，迈德垂化。康哉之咏，实由良佐。惟余忝辱，弗克负荷。每历贵邦，仰瞻泰华。追慕先轨，感想哀嗟。诜诜臣故，爰及群士。皓首老成，率彼邑里。阐崇高义，长幼以齿。
除妇服诗
作者：孙楚
朝代：魏晋

时迈不停，日月电流。神爽登遐，忽已一周。礼制有叙，告除灵丘。临祠感痛，中心若抽。
尔汝歌
作者：孙皓
朝代：魏晋

昔与汝为邻，今与汝为臣。上汝一杯酒，令汝寿万春。
兰亭诗二首·其一
作者：孙统
朝代：魏晋

茫茫大造，万化齐轨。罔悟玄同，竞异摽旨。平勃运谋，黄绮隐几。凡人仰希，期山期水。
兰亭诗二首·其二
作者：孙统
朝代：魏晋

地主观山水，仰寻幽人踪。回沼激中逵，疏竹间修桐。因流转轻觞，冷风飘落松。时禽吟长涧，万籁吹连峰。
与庾冰诗
作者：孙绰
朝代：魏晋
体裁：四言诗

浩浩元化，五运迭送。昏明相错，否泰时用。数钟大过，乾象摧栋。惠怀凌构，神銮不控。（一章）德之不逮，痛矣悲夫。蛮夷交迹，封豕充衢。芒芒华夏，鞠为戎墟。哀兼黍离，痛过茹荼。（二章）天未忘晋，乃眷东顾。中宗奉时，龙飞廓祚。河洛虽堙，淮海获悆。业业意兆，相望道著。（三章）天步艰难，蹇运方资。凶羯稽诛，外忧未夷。矧乃萧墙，仍生枭鸱。逆兵累遘，三缠紫微。（四章）远惟自天，抑亦由人。道苟无亏，衅故曷因。遑遑遗黎，死痛生勤。抚运怀□，天地不仁。（五章）烝哉我皇，哲嶷自然。远□隆替，思怀普天。明发询求，德音遐宣。临政存化，昵亲尊贤。（六章）亲贤孰在，实赖伯舅。卓矣都乡，光此举首。苟云至公，身非己有。将敷徽猷，仰赞圣后。（七章）义存急病，星驾路次。穆尔平心，不休不悴。险无矜容，商无凌气。形与务动，志恬道味。（八章）余与夫子，分以情照。如彼清风，应此朗啸。契定一面，遂隆雅好。弛张虽殊，宫商同调。（九章）无湖之寓，家子之馆。武昌之游，缱绻夕旦。邂逅不已，同集海畔。宅仁怀旧，用忘侨叹。（十章）晏安难常，理有会乖。之子之性，惆怅低徊。子冲赤霄，我戢蓬黎。启兴歧路，慨矣增怀。（十一章）我闻为政，宽猛相革。体非太上，畴能全德。鉴彼韦弦，慎尔准墨。人望在兹，可不允塞。（十二章）古人重离，必有赠迁。千金之遗，孰与片言。励矣庾生，勉踪前贤。何以将行，取诸斯篇。（十三章）
兰亭诗二首·其一
作者：孙绰
朝代：魏晋

春咏登台，亦有临流。怀彼伐木，宿此良俦。修竹荫沼，旋濑萦丘。穿池激湍，连滥觞舟。
兰亭诗二首·其二
作者：孙绰
朝代：魏晋

流风拂枉渚，停云荫九皋。莺语吟修竹，游鳞戏澜涛。携笔落云藻，微言剖纤毫。时珍岂不甘，忘味在闻韶。
康僧会赞
作者：孙绰
朝代：魏晋
体裁：四言诗

会公萧瑟，实惟令质。心无近累，情有馀逸。厉此幽夜，振彼尤黜。超然远诣，卓矣高出。
情人碧玉歌二首·其二
作者：孙绰
朝代：魏晋

碧玉破瓜时，相为情颠倒。感郎不羞赧，回身就郎抱。
秋日诗
作者：孙绰
朝代：魏晋

萧瑟仲秋月，飂戾风云高。山居感时变，远客兴长谣。疏林积凉风，虚岫结凝霄。湛露洒庭林，密叶辞荣条。抚菌悲先洛，攀松羡后凋。垂纶在林野，交情远市朝。澹然古怀心，濠上岂伊遥。
秋日诗
作者：孙绰
朝代：魏晋
体裁：诗

萧瑟仲秋月，飂戾风云高。
山居感时变，远客兴长谣。
疏林积凉风，虚岫结凝霄。
湛露洒庭林，密叶辞荣条。
抚菌悲先落，攀松羡后凋。
垂纶在林野，交情远市朝。
淡然古怀心，濠上岂伊遥。
答许询诗
作者：孙绰
朝代：魏晋

仰观大造，俯览时物。机过患生，吉凶相拂。智以利昏，识由情屈。野有寒枯，朝有炎郁。失则震惊，得必充诎。峨峨高门，鬼窥其庭。弈弈华轮，路险则倾。前辀摧轴，后鸾振铃。将队竞奔，诲在临颈。达人悟始，外身遗荣。遗荣荣在，外身身全。卓哉先师，修德就闲。散以玄风，涤以清川。或步崇基，或恬蒙园。道足匈怀，神栖浩然。咨余冲人，禀此散质。器不韬俗，才不兼出。敛衽告诚，敢谢短质。冥运超感，遘我玄逸。宅心辽廊，咀嚼妙一。孔父有言，后生可畏。灼灼许子，挺奇拔萃。方玉比莹，拟兰等蔚。寄怀大匠，仰希遐致。将隆千仞，岂限一匮。自我提携，倏忽四周。契合一源，好结回流。泳必齐味，翔必俱游。欢与时积，遂隆绸缪。一日不见，情兼三秋。矧乃路遐，致兹乖违。尔托西隅，我滞斯畿。寂寂委巷，寥寥闲扉。凄风夜激，皓雪晨霏。隐机独咏，赏音者谁。贻我新诗，韵灵旨清。粲如挥锦，琅若叩琼。既欣梦解，独愧未冥。愠在有身，乐在忘生。余则异矣，无往不平。理苟皆是，何累于情。□□□□，戒以古人。邈彼巢皓，千载绝尘。山栖嘉遁，亦有负薪。量力守约，敢希先人。且戢谠言，永以书绅。
答许询诗
作者：孙绰
朝代：魏晋
体裁：四言诗

仰观大造，俯览时物。机过患生，吉凶相拂。智以利昏，识由情屈。野有寒枯，朝有炎郁。失则震惊，得必充诎。（一章）峨峨高门，鬼窥其庭。弈弈华轮，路险则倾。前辀摧轴，后鸾振铃。将队竞奔，诲在临颈。达人悟始，外身遗荣。（二章）遗荣荣在，外身身全。卓哉先师，修德就闲。散以玄风，涤以清川。或步崇基，或恬蒙园。道足匈怀，神栖浩然。（三章）咨余冲人，禀此散质。器不韬俗，才不兼出。敛衽告诚，敢谢短质。冥运超感，遘我玄逸。宅心辽廊，咀嚼妙一。（四章）孔父有言，后生可畏。灼灼许子，挺奇拔萃。方玉比莹，拟兰等蔚。寄怀大匠，仰希遐致。将隆千仞，岂限一匮。（五章）自我提携，倏忽四周。契合一源，好结回流。泳必齐味，翔必俱游。欢与时积，遂隆绸缪。一日不见，情兼三秋。（六章）矧乃路遐，致兹乖违。尔托西隅，我滞斯畿。寂寂委巷，寥寥闲扉。凄风夜激，皓雪晨霏。隐机独咏，赏音者谁。（七章）贻我新诗，韵灵旨清。粲如挥锦，琅若叩琼。既欣梦解，独愧未冥。愠在有身，乐在忘生。余则异矣，无往不平。理苟皆是，何累于情。（八章）□□□□，戒以古人。邈彼巢皓，千载绝尘。山栖嘉遁，亦有负薪。量力守约，敢希先人。且戢谠言，永以书绅。（九章）
表哀诗
作者：孙绰
朝代：魏晋

茫茫太极，赋授理殊。咨生不辰，仁考夙徂。微微冲弱，眇眇偏孤。叩心昊苍，痛贯黄墟。肃我以义，鞠我以仁。严迈商风，思洽阳春。昔闻邹母，勤教善分。懿矣慈妣，旷世齐运。嗟予小子，譬彼土粪。俯愧陋质，仰忝高训。悠悠玄运，四气错序。自我酷痛，载离寒暑。寥寥空堂，寂寂响户。尘蒙几筵，风生栋宇。感昔有恃，望晨迟颜。婉娈怀袖，极愿尽欢。奈何慈妣，归体幽埏。酷矣痛深，剖髓摧肝。
诗
作者：孙绰
朝代：魏晋

迢迢云端月，的烁霞间星。清商激西牖，澄景至南棂。
诗
作者：孙绰
朝代：魏晋

野马闲于羁，泽雉屈于樊。神王自有所，何为人世间。
赠温峤诗
作者：孙绰
朝代：魏晋
体裁：四言诗

大朴无像，钻之者鲜。玄风虽存，微言靡演。邈矣哲人，测深钩缅。谁谓道辽，得之无远。（一章）既综幽纪，亦理俗罗。神濯无浪，形浑俗波。颖非我朗，贵在光和。振翰梧摽，翻飞丹霞。（二章）爰在冲乱，质嶷韵令。长崇简易，业大德盛。体与荣辞，迹与化竞。经纬天维，翼亮皇政。（三章）狡哉不臣，拒顺称兵。矫矫君侯，杖钺斯征。鲸鲵悬鳃，灵浒载清。净能弘道，动□功成。（四章）无则无慕，有必有希。仰荫风云，自同兰夷。辞以运情，情诣名遗。忘其言往，鉴诸旨归。（五章）
赠谢安诗
作者：孙绰
朝代：魏晋

缅哉冥古，邈矣上皇。夷明太素，结纽灵纲。不有其一，二理曷彰。幽源散流，玄风吐芳。芳扇则歇，流引则远。朴以凋残，实由英剪。捷径交轸，荒涂莫践。超哉冲悟，乘云独反。青松负雪，白玉经飙。鲜藻弥映，素质逾昭。凝神内湛，未醨一浇。遂从雅好，高跱九霄。洋洋浚泌，蔼蔼丘园。庭无乱辙，室有清弦。足不越疆，谈不离玄。心凭浮云，气齐皓然。仰咏道诲，俯膺俗教。天生而静，物诱则躁。全由抱朴，灾生发窍。成归前识，孰能默觉。暧暧幽人，藏器掩曜。涉易知损，栖才测妙。交存风流，好因维絷。自我不遘，寒暑三袭。汉文延贾，知其弗及。戴生之黄，不觉长揖。与尔造玄，迹未偕入。鸣翼既舒，能不鹤立。整翰望风，庶同遥集。
答陆机诗
作者：崔寔
朝代：魏晋
体裁：四言诗

栖息高丘。
伉俪诗
作者：嵇含
朝代：魏晋

余执百两辔，之子咏采蘩。我怜圣善色，尔悦慈姑颜。裁彼双丝绢，著以同功绵。夏摇比翼扇，冬卧蛩蛩毡。饥食并根粒，渴饮一流泉。朝蒸同心羹，暮庖比目鲜。挹用合卺酳，受以连理盘。朝采同本芝，夕掇骈穗兰。临轩树萱草，中庭植合欢。
台中宴会诗
作者：嵇含
朝代：魏晋

殿中曰□□□□。炜炜群龙吐芳兰。谦谦君子美曾颜。
悦晴诗
作者：嵇含
朝代：魏晋

劲风归巽林，玄云起重基。朝霞炙琼树，夕影映玉芝。翔凤晞轻翮，应龙曝纤鬐。百谷偃而立，大木颠复持。
登高诗
作者：嵇含
朝代：魏晋

七月有七日，蠢动思登高。显首稀乾精，方类自相招。
答嵇康诗四首
作者：嵇喜
朝代：魏晋

华堂临浚沼，灵芝茂清泉。仰瞻春禽翔，俯察绿水滨。逍遥步兰渚，感物怀古人。李叟寄周朝，庄生游漆园。时至忽蝉蜕，变化无常端。君子体变通，否泰非常理。当流则蚁行，时逝则鹊起。达者鉴通机，盛衰为衣里。列仙徇生命，松乔安足齿。纵躯任世度，至人不私已。达人与物化，无俗不可安。都邑可优游，保必栖山原。孔父策良驷，不云世路难。出处因时资，潜跃无常端。保心守道居，睹变安能迁。饰车驻驷。驾言出游。南厉伊渚。北登邙丘。青林华茂。春。
答嵇康诗四首·其一
作者：嵇喜
朝代：魏晋

华堂临浚沼，灵芝茂清泉。仰瞻春禽翔，俯察绿水滨。逍遥步兰渚，感物怀古人。李叟寄周朝，庄生游漆园。时至忽蝉蜕，变化无常端。
答嵇康诗四首·其三
作者：嵇喜
朝代：魏晋

达人与物化，无俗不可安。都邑可优游，保必栖山原。孔父策良驷，不云世路难。出处因时资，潜跃无常端。保心守道居，睹变安能迁。
答嵇康诗四首·其二
作者：嵇喜
朝代：魏晋

君子体变通，否泰非常理。当流则蚁行，时逝则鹊起。达者鉴通机，盛衰为衣里。列仙徇生命，松乔安足齿。纵躯任世度，至人不私已。
与阮德如诗
作者：嵇康
朝代：魏晋

含哀还旧庐。感切伤心肝。良时遘吾子。谈慰臭如兰。畴昔恨不早。既面侔旧欢。不悟卒永离。念隔增忧叹。事故无不有。别易会良难。郢人忽已逝。匠石寝不言。泽雉穷野草。灵龟乐泥蟠。荣名秽人身。高位多灾患。未若捐外累。肆志养浩然。颜氏希有虞。隰子慕黄轩。涓彭独何人。唯志在所安。渐渍殉近欲。一往不可攀。生生在豫积。勿以怵自宽。南土垾不凉。衿计宜早完。君其爱德素。行路慎风寒。自力致所怀。临文情辛酸。
与阮德如诗
作者：嵇康
朝代：魏晋

含哀还旧庐，感切伤心肝。良时遘吾子，谈慰臭如兰。畴昔恨不早，既面侔旧欢。不悟卒永离，念隔增忧叹。事故无不有，别易会良难。郢人忽已逝，匠石寝不言。泽雉穷野草，灵龟乐泥蟠。荣名秽人身，高位多灾患。未若捐外累，肆志养浩然。颜氏希有虞，隰子慕黄轩。涓彭独何人，唯志在所安。渐渍殉近欲，一往不可攀。生生在豫积，勿以怵自宽。南土垾不凉，衿计宜早完。君其爱德素，行路慎风寒。自力致所怀，临文情辛酸。
五言诗三首
作者：嵇康
朝代：魏晋

人生譬朝露，世变多百罗。苟必有终极，彭聃不足多。仁义浇淳朴，前识丧道华。留弱丧自然，天真难可和。郢人审匠石，钟子识伯牙。真人不屡存，高唱谁当和。修夜家无为，独步光庭侧。仰首看天衢，流光曜八极。抚心悼季世，遥念大道逼。飘飘当路士，悠悠进自棘。得失自己来，荣辱相蚕食。朱紫虽玄黄，太素贵无色。渊淡体至道，色化同消息。俗人不可亲，松乔是可邻。何为秽浊间，动摇增垢尘。慷慨之远游，整驾俟良辰。轻举翔区外，濯翼扶桑津。徘徊戏灵岳，弹琴咏泰真。沧水澡五藏，变化忽若神。恒娥进妙药，毛羽翕光新。一纵发开阳，俯视当路人。哀哉世间人，何足久托身。
五言诗三首·其一
作者：嵇康
朝代：魏晋

人生譬朝露，世变多百罗。苟必有终极，彭聃不足多。仁义浇淳朴，前识丧道华。留弱丧自然，天真难可和。郢人审匠石，钟子识伯牙。真人不屡存，高唱谁当和。
五言诗三首·其三
作者：嵇康
朝代：魏晋

俗人不可亲，松乔是可邻。何为秽浊间，动摇增垢尘。慷慨之远游，整驾俟良辰。轻举翔区外，濯翼扶桑津。徘徊戏灵岳，弹琴咏泰真。沧水澡五藏，变化忽若神。恒娥进妙药，毛羽翕光新。一纵发开阳，俯视当路人。哀哉世间人，何足久托身。
五言诗三首·其二
作者：嵇康
朝代：魏晋

修夜家无为，独步光庭侧。仰首看天衢，流光曜八极。抚心悼季世，遥念大道逼。飘飘当路士，悠悠进自棘。得失自己来，荣辱相蚕食。朱紫虽玄黄，太素贵无色。渊淡体至道，色化同消息。
五言诗三首其一
作者：嵇康
朝代：魏晋

人生譬朝露。世变多百罗。茍必有终极。彭聃不足多。仁义浇淳朴。前识丧道华。留弱丧自然。天真难可和。郢人审匠石。钟子识伯牙。真人不屡存。高唱谁当和。
五言诗三首其三
作者：嵇康
朝代：魏晋

俗人不可亲。松乔是可邻。何为秽浊间。动摇增垢尘。慷慨之远游。整驾俟良辰。轻举翔区外。濯翼扶桑津。徘徊戏灵岳。弹琴咏泰真。沧水澡五藏。变化忽若神。恒娥进妙药。毛羽翕光新。一纵发开阳。俯视当路人。哀哉世间人。何足久托身。
五言诗三首其二
作者：嵇康
朝代：魏晋

修夜家无为。独步光庭侧。仰首看天衢。流光曜八极。抚心悼季世。遥念大道逼。飘飘当路士。悠悠进自棘。得失自己来。荣辱相蚕食。朱紫虽玄黄。太素贵无色。渊淡体至道。色化同消息。
五言赠秀才诗
作者：嵇康
朝代：魏晋

双鸾匿景曜。戢翼太山崖。抗首漱朝露。晞阳振羽仪。长鸣戏云中。时下息兰池。自谓绝尘埃。终始永不亏。何意世多艰。虞人来我维。云网塞四区。高罗正参差。奋迅势不便。六翮无所施。隐姿就长缨。卒为时所羁。单雄翩独逝。哀吟伤生离。徘徊恋俦侣。慷慨高山陂。鸟尽良弓藏。谋极身必危。吉凶虽在己。世路多崄巇。安得反初服。抱玉宝六奇。逍遥游太清。携手长相随。
五言赠秀才诗
作者：嵇康
朝代：魏晋

双鸾匿景曜，戢翼太山崖。抗首漱朝露，晞阳振羽仪。长鸣戏云中，时下息兰池。自谓绝尘埃，终始永不亏。何意世多艰，虞人来我维。云网塞四区，高罗正参差。奋迅势不便，六翮无所施。隐姿就长缨，卒为时所羁。单雄翩独逝，哀吟伤生离。徘徊恋俦侣，慷慨高山陂。鸟尽良弓藏，谋极身必危。吉凶虽在己，世路多崄巇。安得反初服，抱玉宝六奇。逍遥游太清，携手长相随。
代秋胡歌诗其一
作者：嵇康
朝代：魏晋
体裁：古风

富贵尊荣。忧患谅独多。富贵尊荣。忧患谅独多。古人所惧。丰屋蔀家。人害其上。兽恶网罗。惟有贫贱。可以无他。歌以言之。富贵忧患多。
代秋胡歌诗其七
作者：嵇康
朝代：魏晋
体裁：四言诗

千载长生。歌以言之。徘徊于层城。
代秋胡歌诗其三
作者：嵇康
朝代：魏晋
体裁：古风

劳谦寡悔。忠信可久安。劳谦寡悔。忠信可久安。天道害盈。好胜者残。强梁致灾。多事招患。欲得安乐。独有无愆。歌以言之。忠信可久安。
代秋胡歌诗其二
作者：嵇康
朝代：魏晋
体裁：古风

贫贱易居。贵盛难为工。贫贱易居。贵盛难为工。耻佞直言。与祸相逢。变故万端。俾吉作凶。思牵黄犬。其计莫从。歌以言之。贵盛难为工。
代秋胡歌诗其五
作者：嵇康
朝代：魏晋
体裁：古风

绝智弃学。游心于玄默。绝智弃学。游心于玄默。遇过而悔。当不自得。垂钓一壑。所乐一国。被发行歌。和气四塞。歌以言之。游心于玄默。
代秋胡歌诗其六
作者：嵇康
朝代：魏晋
体裁：古风

思与王乔。乘云游八极。思与王乔。乘云游八极。凌厉五岳。忽行万亿。授我神药。自生羽翼。呼吸太和。炼形易色。歌以言之。思行游八极。
代秋胡歌诗其四
作者：嵇康
朝代：魏晋
体裁：古风

役神者弊。极欲令人枯。役神者弊。极欲令人枯。颜回短折。下及童乌。纵体淫恣。莫不早徂。酒色何物。自令不辜。歌以言之。酒色令人枯。
六言诗十首其一
作者：嵇康
朝代：魏晋
体裁：六言诗

惟上古尧舜。二人功德齐均。不以天下私亲。高尚简朴慈顺。宁济四海蒸民。
六言诗十首其七
作者：嵇康
朝代：魏晋
体裁：六言诗

东方朔至清。外似贪污内贞。秽身滑稽隐名。不为世累所撄。所欲不足无营。
六言诗十首其二
作者：嵇康
朝代：魏晋
体裁：六言诗

唐虞世道治。万国穆亲无事。贤愚各自得志。晏然逸豫内忘。佳哉尔时可憙。
六言诗十首其八
作者：嵇康
朝代：魏晋
体裁：六言诗

楚子文善仕。三为令尹不喜。柳下降身蒙耻。不以爵禄为已。靖恭古惟二子。
六言诗十首其六
作者：嵇康
朝代：魏晋
体裁：六言诗

名行显患滋。位高势重祸基。美色伐性不疑。厚味腊毒难治。如何贪人不思。
六言诗十首其十
作者：嵇康
朝代：魏晋
体裁：六言诗

嗟古贤原宪。弃背膏粱朱颜。乐此屡空饥寒。形陋体逸心宽。得志一世无患。
四言诗·其一
作者：嵇康
朝代：魏晋

淡淡流水，沦胥而逝。泛泛柏舟，载浮载滞。微啸清风，鼓楫容裔。放棹投竿，优游卒岁。
四言诗·其七
作者：嵇康
朝代：魏晋

泆泆白云，顺风而回。渊渊绿水，盈坎而颓。乘流远逝，自躬兰隈。杖策答诸，纳之素怀。长啸清原，惟以告哀。
四言诗·其三
作者：嵇康
朝代：魏晋

藻泛兰池，和声激朗。操缦清商，游心大象。倾昧修身，惠音遗响。钟期不存，我志谁赏。
四言诗·其二
作者：嵇康
朝代：魏晋

婉彼鸳鸯，戢翼而游。俯唼绿藻，托身洪流。朝翔素濑，夕栖灵洲。摇荡清波，与之沈浮。
四言诗·其五
作者：嵇康
朝代：魏晋

肃肃冷风，分生江湄。却背华林，俯溯丹坻。含阳吐英，履霜不衰。嗟我殊观，百卉具腓。心之忧矣，孰识玄机。
四言诗·其六
作者：嵇康
朝代：魏晋

猗猗兰蔼，殖彼中原。绿叶幽茂，丽藻丰繁。馥馥蕙芳，顺风而宣。将御椒房，吐薰龙轩。瞻彼秋草，怅矣惟骞。
四言诗·其十
作者：嵇康
朝代：魏晋

羽化华岳，超游清霄。云盖习习，六龙飘飘。左配椒桂，右缀兰苕。凌阳赞路，王子奉轺。婉娈名山，真人是要。齐物养生，与道逍遥。
四言诗·其十一
作者：嵇康
朝代：魏晋

微风清扇，云气四除。皎皎亮月，丽于高隅。兴命公子，携手同车。龙骥翼翼，扬镳踟蹰。肃肃宵征，造我友庐。光灯吐辉，华幔长舒。鸾觞酌醴，神鼎烹鱼。弦超子野，叹过绵驹。流咏太素，俯赞玄虚。孰克英贤，与尔剖符。
四言诗·其四
作者：嵇康
朝代：魏晋

敛弦散思，游钓九渊。重流千仞，或饵者悬。猗与庄老，栖迟永年。寔惟龙化，荡志浩然。
四言诗十一首其一
作者：嵇康
朝代：魏晋

淡淡流水。沦胥而逝。泛泛柏舟。载浮载滞。微啸清风。鼓檝容裔。放棹投竿。优游卒岁。
四言诗十一首其七
作者：嵇康
朝代：魏晋

泆泆白云。顺风而回。渊渊绿水。盈坎而颓。乘流远逝。自躬兰隈。杖策答诸。纳之素怀。长啸清原。惟以告哀。
四言诗十一首其三
作者：嵇康
朝代：魏晋

藻泛兰池。和声激朗。操缦清商。游心大象。倾昧修身。惠音遗响。钟期不存。我志谁赏。
四言诗十一首其二
作者：嵇康
朝代：魏晋

婉彼鸳鸯。戢翼而游。俯唼绿藻。托身洪流。朝翔素濑。夕栖灵洲。摇荡清波。与之沉浮。
四言诗十一首其五
作者：嵇康
朝代：魏晋

肃肃泠风。分生江湄。却背华林。俯泝丹坻。含阳吐英。履霜不衰。嗟我殊观。百卉且腓。心之忧矣。孰识玄机。
四言诗十一首其六
作者：嵇康
朝代：魏晋

猗猗兰蔼。殖彼中原。绿叶幽茂。丽藻丰繁。馥馥蕙芳。顺风而宣。将御椒房。吐熏龙轩。瞻彼秋草。怅矣惟骞。
四言诗十一首其十
作者：嵇康
朝代：魏晋

羽化华岳。超游清霄。云盖习习。六龙飘飘。左配椒桂。右缀兰苕。凌阳赞路。王子奉轺。婉娈名山。真人是要。齐物养生。与道逍遥。
四言诗十一首其十一
作者：嵇康
朝代：魏晋

微风清扇。云气四除。皎皎亮月。丽于高隅。兴命公子。携手同车。龙骥翼翼。扬镳踟蹰。肃肃宵征。造我友庐。光灯吐辉。华幔长舒。鸾觞酌醴。神鼎烹鱼。弦超子野。叹过绵驹。流咏太素。俯赞玄虚。孰克英贤。与尔剖符。
四言诗十一首其四
作者：嵇康
朝代：魏晋

敛弦散思。游钓九渊。重流千仞。或饵者悬。猗与庄老。栖迟永年。寔惟龙化。荡志浩然。
四言赠兄秀才入军诗
作者：嵇康
朝代：魏晋

鸳鸯于飞，肃肃其羽。朝游高原，夕宿兰渚。邕邕和鸣，顾眄俦侣。俛仰慷慨，优游容与。鸳鸯于飞，啸侣命俦。朝游高原，夕宿中洲。交颈振翼，容与清流。咀嚼兰蕙，俯仰优游。泳彼长川，言息其浒。陟彼高冈，言刈其楚。嗟我征迈，独行踽踽。仰彼凯风，涕泣如雨。泳彼长川，言息其沚。陟彼高冈，言刈其杞。嗟我独征，靡瞻靡恃。仰彼凯风，载坐载起。穆穆惠风，扇彼轻尘。奕奕素波，转此游鳞。伊我之劳，有怀遐人。寤言永思，寔钟所亲。所亲安在，舍我远迈。弃此荪芷，袭彼萧艾。虽曰幽深，岂无颠沛。言念君子，不遐有害。人生寿促，天地长久。百年之期，孰云其寿。思欲登仙，以济不朽。缆辔踟蹰，仰顾我友。我友焉之，隔兹山梁。谁谓河广，一苇可航。徒恨永离，逝彼路长。瞻仰弗及，徙倚彷徨。良马既闲，丽服有晖。左揽繁弱，右接忘归。风驰电逝，蹑景追飞。凌厉中原，顾盻生姿。携我好仇，载我轻车。南凌长阜，北厉清渠。仰落惊鸿，俯引渊鱼。盘于游田，其乐只且。凌高远盻，俯仰咨嗟。怨彼幽絷，室迩路遐。虽有好音，谁与清歌。虽有姝颜，谁与发华。仰讯高云，俯托轻波。乘流远遁，抱恨山阿。轻车迅迈，息彼长林。春木载荣，布叶垂阴。习习谷风，吹我素琴。交交黄鸟，顾俦弄音。感悟驰情，思我所钦。心之忧矣，永啸长吟。浩浩洪流，带我邦畿。萋萋绿林，奋荣扬晖。鱼龙瀺灂，山鸟群飞。驾言出游，日夕忘归。思我良朋，如渴如饥。愿言不获，怆矣其悲。息徒兰圃，秣马华山。流磻平皋，垂纶长川。目送归鸿，手挥五弦。俯仰自得，游心太玄。嘉彼钓叟，得鱼忘筌。郢人逝矣，谁与尽言。闲夜肃清，朗月照轩。微风动袿，组帐高褰。旨酒盈樽，莫与交欢。鸣琴在御，谁与鼓弹。仰慕同趣，其馨若兰。佳人不存，能不永叹。乘风高逝，远登灵丘。托好松乔，携手俱游。朝发太华，夕宿神州。弹琴咏诗，聊以忘忧。琴诗自乐，远游可珍。含道独往，弃智遗身。寂乎无累，何求于人。长寄灵岳，怡志养神。流俗难悟，逐物不还。至人远鉴，归之自然。万物为一，四海同宅。与彼共之，予何所惜。生若浮寄，暂见忽终。世故纷纭，弃之八戎。泽雉虽饥，不愿园林。安能服御，劳形苦心。身贵名贱，荣辱何在。贵得肆志，纵心无悔。
四言赠兄秀才入军诗
作者：嵇康
朝代：魏晋
体裁：四言诗

鸳鸯于飞，肃肃其羽。朝游高原，夕宿兰渚。邕邕和鸣，顾眄俦侣。俛仰慷慨，优游容与。（一章）鸳鸯于飞，啸侣命俦。朝游高原，夕宿中洲。交颈振翼，容与清流。咀嚼兰蕙，俯仰优游。（二章）泳彼长川，言息其浒。陟彼高冈，言刈其楚。嗟我征迈，独行踽踽。仰彼凯风，涕泣如雨。（三章）泳彼长川，言息其沚。陟彼高冈，言刈其杞。嗟我独征，靡瞻靡恃。仰彼凯风，载坐载起。（四章）穆穆惠风，扇彼轻尘。奕奕素波，转此游鳞。伊我之劳，有怀遐人。寤言永思，寔钟所亲。（五章）所亲安在，舍我远迈。弃此荪芷，袭彼萧艾。虽曰幽深，岂无颠沛。言念君子，不遐有害。（六章）人生寿促，天地长久。百年之期，孰云其寿。思欲登仙，以济不朽。缆辔踟蹰，仰顾我友。（七章）我友焉之，隔兹山梁。谁谓河广，一苇可航。徒恨永离，逝彼路长。瞻仰弗及，徙倚彷徨。（八章）良马既闲，丽服有晖。左揽繁弱，右接忘归。风驰电逝，蹑景追飞。凌厉中原，顾盻生姿。（九章）携我好仇，载我轻车。南凌长阜，北厉清渠。仰落惊鸿，俯引渊鱼。盘于游田，其乐只且。（十章）凌高远盻，俯仰咨嗟。怨彼幽絷，室迩路遐。虽有好音，谁与清歌。虽有姝颜，谁与发华。仰讯高云，俯托轻波。乘流远遁，抱恨山阿。（十一章）轻车迅迈，息彼长林。春木载荣，布叶垂阴。习习谷风，吹我素琴。交交黄鸟，顾俦弄音。感悟驰情，思我所钦。心之忧矣，永啸长吟。（十二章）浩浩洪流，带我邦畿。萋萋绿林，奋荣扬晖。鱼龙瀺灂，山鸟群飞。驾言出游，日夕忘归。思我良朋，如渴如饥。愿言不获，怆矣其悲。（十三章）息徒兰圃，秣马华山。流磻平皋，垂纶长川。目送归鸿，手挥五弦。俯仰自得，游心太玄。嘉彼钓叟，得鱼忘筌。郢人逝矣，谁与尽言。（十四章）闲夜肃清，朗月照轩。微风动袿，组帐高褰。旨酒盈樽，莫与交欢。鸣琴在御，谁与鼓弹。仰慕同趣，其馨若兰。佳人不存，能不永叹。（十五章）乘风高逝，远登灵丘。托好松乔，携手俱游。朝发太华，夕宿神州。弹琴咏诗，聊以忘忧。（十六章）琴诗自乐，远游可珍。含道独往，弃智遗身。寂乎无累，何求于人。长寄灵岳，怡志养神。（十七章）流俗难悟，逐物不还。至人远鉴，归之自然。万物为一，四海同宅。与彼共之，予何所惜。生若浮寄，暂见忽终。世故纷纭，弃之八戎。泽雉虽饥，不愿园林。安能服御，劳形苦心。身贵名贱，荣辱何在。贵得肆志，纵心无悔。（十八章）
四言赠兄秀才入军诗其一
作者：嵇康
朝代：魏晋

鸳鸯于飞。肃肃其羽。朝游高原。夕宿兰渚。邕邕和鸣。顾眄俦侣。俛仰慷慨。优游容与。
四言赠兄秀才入军诗其七
作者：嵇康
朝代：魏晋

人生寿促。天地长久。百年之期。孰云其寿。思欲登仙。以济不朽。缆辔踟蹰。仰顾我友。
四言赠兄秀才入军诗其三
作者：嵇康
朝代：魏晋

泳彼长川。言息其浒。陟彼高冈。言刈其楚。嗟我征迈。独行踽踽。仰彼凯风。涕泣如雨。
四言赠兄秀才入军诗其九
作者：嵇康
朝代：魏晋

良马既闲。丽服有晖。左揽繁弱。右接忘归。风驰电逝。蹑景追飞。凌厉中原。顾盻生姿。
四言赠兄秀才入军诗其二
作者：嵇康
朝代：魏晋

鸳鸯于飞。啸侣命俦。朝游高原。夕宿中洲。交颈振翼。容与清流。咀嚼兰蕙。俛仰优游。
四言赠兄秀才入军诗其五
作者：嵇康
朝代：魏晋

穆穆惠风。扇彼轻尘。奕奕素波。转此游鳞。伊我之劳。有怀遐人。寤言永思。寔钟所亲。
四言赠兄秀才入军诗其八
作者：嵇康
朝代：魏晋

我友焉之。隔兹山梁。谁谓河广。一苇可航。徒恨永离。逝彼路长。瞻仰弗及。徙倚彷徨。
四言赠兄秀才入军诗其六
作者：嵇康
朝代：魏晋

所亲安在。舍我远迈。弃此荪芷。袭彼萧艾。虽曰幽深。岂无颠沛。言念君子。不遐有害。
四言赠兄秀才入军诗其十
作者：嵇康
朝代：魏晋

携我好仇。载我轻车。南凌长阜。北厉清渠。仰落惊鸿。俯引渊鱼。盘于游田。其乐只且。
四言赠兄秀才入军诗其十一
作者：嵇康
朝代：魏晋

凌高远盻。俯仰咨嗟。怨彼幽絷。室迩路遐。虽有好音。谁与清歌。虽有姝颜。谁与发华。仰讯高云。俯托轻波。乘流远遁。抱恨山阿。
四言赠兄秀才入军诗其十七
作者：嵇康
朝代：魏晋

琴诗自乐。远游可珍。含道独往。弃智遗身。寂乎无累。何求于人。长寄灵岳。怡志养神。
四言赠兄秀才入军诗其十三
作者：嵇康
朝代：魏晋

浩浩洪流。带我邦畿。萋萋绿林。奋荣扬晖。鱼龙瀺灂。山鸟羣飞。驾言出游。日夕忘归。思我良朋。如渴如饥。愿言不获。怆矣其悲。
四言赠兄秀才入军诗其十二
作者：嵇康
朝代：魏晋

轻车迅迈。息彼长林。春木载荣。布叶垂阴。习习谷风。吹我素琴。交交黄鸟。顾俦弄音。感悟驰情。思我所钦。心之忧矣。永啸长吟。
四言赠兄秀才入军诗其十五
作者：嵇康
朝代：魏晋

闲夜肃清。朗月照轩。微风动袿。组帐高褰。旨酒盈樽。莫与交欢。鸣琴在御。谁与鼓弹。仰慕同趣。其馨若兰。佳人不存。能不永叹。
四言赠兄秀才入军诗其十八
作者：嵇康
朝代：魏晋

流俗难悟。逐物不还。至人远鉴。归之自然。万物为一。四海同宅。与彼共之。予何所惜。生若浮寄。暂见忽终。世故纷纭。弃之八戎。泽雉虽饥。不愿园林。安能服御。劳形苦心。身贵名贱。荣辱何在。贵得肆志。纵心无悔。
四言赠兄秀才入军诗其十六
作者：嵇康
朝代：魏晋

乘风高逝。远登灵丘。托好松乔。携手俱游。朝发太华。夕宿神州。弹琴咏诗。聊以忘忧。
四言赠兄秀才入军诗其十四
作者：嵇康
朝代：魏晋

息徒兰圃，秣马华山。流磻平皋，垂纶长川。目送归鸿，手挥五弦。俯仰自得，游心太玄。嘉彼钓翁，得鱼忘筌。郢人逝矣，谁与尽言？
四言赠兄秀才入军诗其四
作者：嵇康
朝代：魏晋

泳彼长川。言息其沚。陟彼高冈。言刈其杞。嗟我独征。靡瞻靡恃。仰彼凯风。载坐载起。
幽愤诗
作者：嵇康
朝代：魏晋

嗟余薄祜，少遭不造。哀茕靡识，越在襁褓。母兄鞠育，有慈无威。恃爱肆妲，不训不师。爰及冠带，凭宠自放。抗心希古，任其所尚。托好老庄，贱物贵身。志在守朴，养素全真。曰余不敏，好善暗人。子玉之败，屡增惟尘。大人含弘，藏垢怀耻。民之多僻，政不由己。惟此褊心，显明臧否。感悟思愆，怛若创痏。欲寡其过，谤议沸腾。性不伤物，频致怨憎。昔惭柳惠，今愧孙登。内负宿心，外恧良朋。仰慕严郑，乐道闲居。与世无营，神气晏如。咨予不淑，婴累多虞。匪降自天，寔由顽疏。理弊患结，卒致囹圄。对答鄙讯，絷此幽阻。实耻讼冤，时不我与。虽曰义直，神辱志沮。澡身沧浪，岂云能补。嗈嗈鸣雁，奋翼北游。顺时而动，得意忘忧。嗟我愤叹，曾莫能俦。事与愿违，遘兹淹留。穷达有命，亦又何求。古人有言，善莫近名。奉时恭默，咎悔不生。万石周慎，安亲保荣。世务纷纭，祗搅予情。安乐必诫，乃终利贞。煌煌灵芝，一年三秀。予独何为，有志不就。徵难思复，心焉内疚。庶勖将来，无馨无臭。采薇山阿，散发岩岫。永啸长吟，颐性养寿。
思亲诗
作者：嵇康
朝代：魏晋

奈何愁兮愁无聊。恒恻恻兮心若抽。愁奈何兮悲思多。情郁结兮不可化。奄失恃兮孤茕茕。内自悼兮啼失声。思报德兮邈已绝。感鞠育兮情剥裂。嗟母兄兮永潜藏。想形容兮内摧伤。感阳春兮思慈亲。欲一见兮路无因。望南山兮发哀叹。感机杖兮涕汍澜。念畴昔兮母兄在。心逸豫兮寿四海。忽已逝兮不可追。心穷约兮但有悲。上空堂兮廓无依。覩遗物兮心崩摧。中夜悲兮当告谁。独收泪兮抱哀戚。日远迈兮思予心。恋所生兮泪流襟。慈母没兮谁与骄。顾自怜兮心忉忉。诉苍天兮天不闻。泪如雨兮叹成云。欲弃忧兮寻复来。痛殷殷兮不可裁。
思亲诗
作者：嵇康
朝代：魏晋

奈何愁兮愁无聊，恒恻恻兮心若抽。愁奈何兮悲思多，情郁结兮不可化。奄失恃兮孤茕茕，内自悼兮啼失声。思报德兮邈已绝，感鞠育兮情剥裂。嗟母兄兮永潜藏，想形容兮内摧伤。感阳春兮思慈亲，欲一见兮路无因。望南山兮发哀叹，感机杖兮涕汍澜。念畴昔兮母兄在，心逸豫兮寿四海。忽已逝兮不可追，心穷约兮但有悲。上空堂兮廓无依，睹遗物兮心崩摧。中夜悲兮当告谁，独收泪兮抱哀戚。日远迈兮思予心，恋所生兮泪流襟。慈母没兮谁与骄，顾自怜兮心忉忉。诉苍天兮天不闻，泪如雨兮叹成云。欲弃忧兮寻复来，痛殷殷兮不可裁。
游仙诗
作者：嵇康
朝代：魏晋

翩翩凤翮。逢此网罗。
游仙诗
作者：嵇康
朝代：魏晋

翩翩凤翮，逢此网罗。
游仙诗
作者：嵇康
朝代：魏晋

遥望山上松，隆谷郁青葱。自遇一何高，独立迥地双。愿想游其下，蹊路绝不通。王乔弃我去，乘云驾六龙。飘遥戏玄圃，黄老路相逢。授我自然道，旷若发童蒙。采药钟山隅，服食改姿容。蝉蜕弃秽累，结友家板桐。临觞奏九韶，雅歌何邕邕。长与俗人别，谁能睹其踪。
琴歌
作者：嵇康
朝代：魏晋

凌扶摇兮憩瀛洲。要列子兮为好仇。餐沆瀣兮带朝霞。眇翩翩兮薄天游。齐万物兮超自得。委性命兮任去留。
琴歌
作者：嵇康
朝代：魏晋

凌扶摇兮憩瀛洲，要《列子》兮为好仇。餐沆瀣兮带朝霞，眇翩翩兮薄天游。齐万物兮超自得，委性命兮任去留。
答二郭诗三首
作者：嵇康
朝代：魏晋

天下悠悠者，不能趋上京。二郭怀不群，超然来北征。乐道托莱庐，雅志无所营。良时遘其愿，遂结欢爱情。君子义是亲，恩好笃平生。寡智自生灾，屡使众衅成。豫子匿梁侧，聂政变其形。顾此怀怛惕，虑在苟自宁。今当寄他域，严驾不得停。本图终宴婉，今更不克并。二子赠嘉诗，馥如幽兰馨。恋土思所亲，能不气愤盈。昔蒙父兄祚，少得离负荷。因疏遂成懒，寝迹北山阿。但愿养性命，终己靡有他。良辰不我期，当年值纷华。坎凛趣世教，常恐婴网罗。羲农邈已远，拊膺独咨嗟。朔戒贵尚容，渔父好扬波。虽逸亦已难，非余心所嘉。岂若翔区外，餐琼漱朝霞。遗物弃鄙累，逍遥游太和。结友集灵岳，弹琴登清歌。有能从我者，古人何足多。详观凌世务，屯险多忧虞。施报更相市，大道匿不舒。夷路值枳棘，安步将焉如。权智相倾夺，名位不可居。鸾凤避罻罗，远托昆仑墟。庄周悼灵龟，越稷畏王舆。至人存诸己，隐璞乐玄虚。功名何足殉，乃欲列简书。所好亮若兹，杨氏叹交衢。去去从所志，敢谢道不俱。
答二郭诗三首·其一
作者：嵇康
朝代：魏晋

天下悠悠者，不能趋上京。二郭怀不群，超然来北征。乐道托莱庐，雅志无所营。良时遘其愿，遂结欢爱情。君子义是亲，恩好笃平生。寡智自生灾，屡使众衅成。豫子匿梁侧，聂政变其形。顾此怀怛惕，虑在苟自宁。今当寄他域，严驾不得停。本图终宴婉，今更不克并。二子赠嘉诗，馥如幽兰馨。恋土思所亲，能不气愤盈。
答二郭诗三首·其三
作者：嵇康
朝代：魏晋

详观凌世务，屯险多忧虞。施报更相市，大道匿不舒。夷路值枳棘，安步将焉如。权智相倾夺，名位不可居。鸾凤避罻罗，远托昆仑墟。庄周悼灵龟，越稷畏王舆。至人存诸己，隐璞乐玄虚。功名何足殉，乃欲列简书。所好亮若兹，杨氏叹交衢。去去从所志，敢谢道不俱。
答二郭诗三首·其二
作者：嵇康
朝代：魏晋

昔蒙父兄祚，少得离负荷。因疏遂成懒，寝迹北山阿。但愿养性命，终己靡有他。良辰不我期，当年值纷华。坎凛趣世教，常恐婴网罗。羲农邈已远，拊膺独咨嗟。朔戒贵尚容，渔父好扬波。虽逸亦已难，非余心所嘉。岂若翔区外，餐琼漱朝霞。遗物弃鄙累，逍遥游太和。结友集灵岳，弹琴登清歌。有能从我者，古人何足多。
答二郭诗其一
作者：嵇康
朝代：魏晋

天下悠悠者。不能趋上京。二郭怀不羣。超然来北征。乐道托莱庐。雅志无所营。良时遘其愿。遂结欢爱情。君子义是亲。恩好笃平生。寡智自生灾。屡使众衅成。豫子匿梁侧。聂政变其形。顾此怀怛惕。虑在茍自宁。今当寄他域。严驾不得停。本图终宴婉。今更不克幷。二子赠嘉诗。馥如幽兰馨。恋土思所亲。能不气愤盈。
答二郭诗其三
作者：嵇康
朝代：魏晋

详观凌世务。屯险多忧虞。施报更相市。大道匿不舒。夷路值枳棘。安步将焉如。权智相倾夺。名位不可居。鸾凤避罻罗。远托昆仑墟。庄周悼灵龟。越稷畏王舆。至人存诸己。隐璞乐玄虚。功名何足殉。乃欲列简书。所好亮若兹。杨氏叹交衢。去去从所志。敢谢道不俱。
答二郭诗其二
作者：嵇康
朝代：魏晋

昔蒙父兄祚。少得离负荷。因疏遂成懒。寝迹北山阿。但愿养性命。终己靡有他。良辰不我期。当年值纷华。坎凛趣世教。常恐婴网罗。羲农邈已远。拊膺独咨嗟。朔戒贵尚容。渔父好扬波。虽逸亦已难。非余心所嘉。岂若翔区外。餐琼漱朝霞。遗物弃鄙累。逍遥游太和。结友集灵岳。弹琴登清歌。有能从我者。古人何足多。
赠秀才入军
作者：嵇康
朝代：魏晋

鸳鸯于飞，肃肃其羽。朝游高原，夕宿兰渚。邕邕和鸣，顾眄俦侣。俛仰慷慨，优游容与。鸳鸯于飞，啸侣命俦。朝游高原，夕宿中洲。交颈振翼，容与清流。咀嚼兰蕙，俛仰优游。泳彼长川，言息其浒。陟彼高冈，言刈其楚。嗟我征迈，独行踽踽。仰彼凯风，涕泣如雨。泳彼长川，言息其沚。陟彼高冈，言刈其杞。嗟我独征，靡瞻靡恃。仰彼凯风，载坐载起。穆穆惠风，扇彼轻尘。奕奕素波，转此游鳞。伊我之劳，有怀遐人。寤言永思，寔钟所亲。所亲安在，舍我远迈。弃此荪芷，袭彼萧艾。虽曰幽深，岂无颠沛。言念君子，不遐有害。人生寿促，天地长久。百年之期，孰云其寿。思欲登仙，以济不朽。缆辔踟蹰，仰顾我友。我友焉之，隔兹山梁。谁谓河广，一苇可航。徒恨永离，逝彼路长。瞻仰弗及，徙倚彷徨。良马既闲，丽服有晖。左揽繁弱，右接忘归。风驰电逝，蹑景追飞。凌厉中原，顾盻生姿。携我好仇，载我轻车。南凌长阜，北厉清渠。仰落惊鸿，俯引渊鱼。盘于游田，其乐只且。凌高远盻，俯仰咨嗟。怨彼幽絷，室迩路遐。虽有好音，谁与清歌。虽有姝颜，谁与发华。仰讯高云，俯托轻波。乘流远遁，抱恨山阿。轻车迅迈，息彼长林。春木载荣，布叶垂阴。习习谷风，吹我素琴。交交黄鸟，顾俦弄音。感悟驰情，思我所钦。心之忧矣，永啸长吟。浩浩洪流，带我邦畿。萋萋绿林，奋荣扬晖。鱼龙瀺灂，山鸟羣飞。驾言出游，日夕忘归。思我良朋，如渴如饥。愿言不获，怆矣其悲。息徒兰圃，秣马华山。流磻平皋，垂纶长川。目送归鸿，手挥五弦。俯仰自得，游心太玄。嘉彼钓叟，得鱼忘筌。郢人逝矣，谁与尽言。
赠秀才入军·其十四
作者：嵇康
朝代：魏晋

息徒兰圃，秣马华山。流磻平皋，垂纶长川。目送归鸿，手挥五弦。俯仰自得，游心太玄。嘉彼钓叟，得鱼忘筌。郢人逝矣，谁与尽言？
赠秀才入军【其一】
作者：嵇康
朝代：魏晋
体裁：诗

【其一】
鸳鸯于飞，肃肃其羽。
朝游高原，夕宿兰渚。
邕邕和鸣，顾眄俦侣。
俯仰慷慨，优游容与。
赠秀才入军【其七】
作者：嵇康
朝代：魏晋
体裁：诗

【其七】
人生寿促，天地长久。
百年之期，孰云其寿。
思欲登仙，以济不朽。
缆辔踟蹰，仰顾我友。
赠秀才入军【其三】
作者：嵇康
朝代：魏晋
体裁：诗

【其三】
泳彼长川，言息其浒。
陟彼高冈，言刈其楚。
嗟我征迈，独行踽踽。
仰彼凯风，涕泣如雨。
赠秀才入军【其九】
作者：嵇康
朝代：魏晋
体裁：诗

【其九】
良马既闲，丽服有晖。
左揽繁弱，右接忘归。
风驰电逝，蹑景追飞。
凌厉中原，顾盼生姿。
赠秀才入军【其二】
作者：嵇康
朝代：魏晋
体裁：诗

【其二】
鸳鸯于飞，啸侣命俦。
朝游高原，夕宿中洲。
交颈振翼，容与清流。
咀嚼兰蕙，俯仰优游。
赠秀才入军【其五】
作者：嵇康
朝代：魏晋
体裁：诗

【其五】
穆穆惠风，扇彼轻尘。
奕奕素波，转此游鳞。
伊我之劳，有怀遐人。
寤言永思，寔钟所亲。
赠秀才入军【其八】
作者：嵇康
朝代：魏晋
体裁：诗

【其八】
我友焉之，隔兹山梁。
谁谓河广，一苇可航。
徒恨永离，逝彼路长。
瞻仰弗及，徙倚彷徨。
赠秀才入军【其六】
作者：嵇康
朝代：魏晋
体裁：诗

【其六】
所亲安在，舍我远迈。
弃此荪芷，袭彼萧艾。
虽曰幽深，岂无颠沛。
言念君子，不遐有害。
赠秀才入军【其十】
作者：嵇康
朝代：魏晋
体裁：诗

【其十】
携我好仇，载我轻车。
南凌长阜，北厉清渠。
仰落惊鸿，俯引渊鱼。
盘于游田，其乐只且。
赠秀才入军【其十一】
作者：嵇康
朝代：魏晋
体裁：诗

【其十一】
凌高远盻，俯仰咨嗟。
怨彼幽絷，室迩路遐。
虽有好音，谁与清歌。
虽有姝颜，谁与发华。
仰讯高云，俯托轻波。
乘流远遁，抱恨山阿。
赠秀才入军【其十七】
作者：嵇康
朝代：魏晋
体裁：诗

【其十七】
琴诗自乐，远游可珍。
含道独往，弃智遗身。
寂乎无累，何求于人。
长寄灵岳，怡志养神。
赠秀才入军【其十三】
作者：嵇康
朝代：魏晋
体裁：诗

【其十三】
浩浩洪流，带我邦畿。
萋萋绿林，奋荣扬晖。
鱼龙瀺灂，山鸟群飞。
驾言出游，日夕忘归。
思我良朋，如渴如饥。
愿言不获，怆矣其悲。
赠秀才入军【其十二】
作者：嵇康
朝代：魏晋
体裁：诗

【其十二】
轻车迅迈，息彼长林。
春木载荣，布叶垂阴。
习习谷风，吹我素琴。
交交黄鸟，顾俦弄音。
感悟驰情，思我所钦。
心之忧矣，永啸长吟。
赠秀才入军【其十五】
作者：嵇康
朝代：魏晋
体裁：诗

【其十五】
闲夜肃清，朗月照轩。
微风动袿，组帐高褰。
旨酒盈樽，莫与交欢。
鸣琴在御，谁与鼓弹。
仰慕同趣，其馨若兰。
佳人不存，能不永叹。
赠秀才入军【其十八】
作者：嵇康
朝代：魏晋
体裁：诗

【其十八】
流俗难悟，逐物不还。
至人远鉴，归之自然。
万物为一，四海同宅。
与彼共之，予何所惜。
生若浮寄，暂见忽终。
世故纷纭，弃之八戎。
泽雉虽饥，不愿园林。
安能服御，劳形苦心。
身贵名贱，荣辱何在。
贵得肆志，纵心无悔。
赠秀才入军【其十六】
作者：嵇康
朝代：魏晋
体裁：诗

【其十六】
乘风高逝，远登灵丘。
托好松乔，携手俱游。
朝发太华，夕宿神州。
弹琴咏诗，聊以忘忧。
赠秀才入军【其十四】
作者：嵇康
朝代：魏晋
体裁：诗

【其十四】
息徒兰圃，秣马华山。
流磻平皋，垂纶长川。
目送归鸿，手挥五弦。
俯仰自得，游心太玄。
嘉彼钓叟，得鱼忘筌。
郢人逝矣，谁与尽言。
赠秀才入军【其四】
作者：嵇康
朝代：魏晋
体裁：诗

【其四】
泳彼长川，言息其沚。
陟彼高冈，言刈其杞。
嗟我独征，靡瞻靡恃。
仰彼凯风，载坐载起。
述志诗二首
作者：嵇康
朝代：魏晋

潜龙育神躯，跃鳞戏兰池。延颈慕大庭，寝足俟皇羲。庆云未垂景，盘桓朝阳陂。悠悠非吾匹，畴肯应俗宜。殊类难遍周，鄙议纷流离。轗轲丁悔吝，雅志不得施。耕耨感宁越，马席激张仪。逝将离群侣，杖策追洪崖。焦股振六翮，罗者安所羁。浮游太清中，更求新相知。比翼翔云汉，饮露餐琼枝。多念世间人，夙驾咸驱驰。冲静得自然，荣华安足为。斥鴳擅蒿林，仰笑神凤飞。坎井蝤蛙宅，神龟安所归。恨自用身拙，任意多永思。远实与世殊，义誉非所希。往事既已谬，来者犹可追。何为人事间，自令心不夷。慷慨思古人，梦想见容辉。愿与知己遇，舒愤启幽微。岩穴多隐逸，轻举求吾师。晨登箕山巅，日夕不知饥。玄居养营魄，千载长自绥。
述志诗二首·其一
作者：嵇康
朝代：魏晋

潜龙育神躯，跃鳞戏兰池。延颈慕大庭，寝足俟皇羲。庆云未垂景，盘桓朝阳陂。悠悠非吾匹，畴肯应俗宜。殊类难遍周，鄙议纷流离。轗轲丁悔吝，雅志不得施。耕耨感宁越，马席激张仪。逝将离群侣，杖策追洪崖。焦股振六翮，罗者安所羁。浮游太清中，更求新相知。比翼翔云汉，饮露餐琼枝。多念世间人，夙驾咸驱驰。冲静得自然，荣华安足为。
述志诗二首·其二
作者：嵇康
朝代：魏晋

斥鴳擅蒿林，仰笑神凤飞。坎井蝤蛙宅，神龟安所归。恨自用身拙，任意多永思。远实与世殊，义誉非所希。往事既已谬，来者犹可追。何为人事间，自令心不夷。慷慨思古人，梦想见容辉。愿与知己遇，舒愤启幽微。岩穴多隐逸，轻举求吾师。晨登箕山巅，日夕不知饥。玄居养营魄，千载长自绥。
述志诗其一
作者：嵇康
朝代：魏晋

潜龙育神躯。跃鳞戏兰池。延颈慕大庭。寝足俟皇羲。庆云未垂景。盘桓朝阳陂。悠悠非吾匹。畴肯应俗宜。殊类难徧周。鄙议纷流离。轗轲丁悔吝。雅志不得施。耕耨感宁越。马席激张仪。逝将离羣侣。杖策追洪崖。焦股振六翮。罗者安所羁。浮游太清中。更求新相知。比翼翔云汉。饮露餐琼枝。多念世间人。夙驾咸驱驰。冲静得自然。荣华安足为。
述志诗其二
作者：嵇康
朝代：魏晋

斥鷃擅蒿林。仰笑神凤飞。坎井蝤蛙宅。神龟安所归。恨自用身拙。任意多永思。远实与世殊。义誉非所希。往事既已谬。来者犹可追。何为人事间。自令心不夷。慷慨思古人。梦想见容辉。愿与知己遇。舒愤启幽微。岩穴多隐逸。轻举求吾师。晨登箕山巅。日夕不知饥。玄居养营魄。千载长自绥。
酒会诗
作者：嵇康
朝代：魏晋

乐哉苑中游。周览无穷已。百卉吐芳华。崇台邈高跱。林木纷交错。玄池戏鲂鲤。轻丸毙翔禽。纤纶出鳣鲔。坐中发美赞。异气同音轨。临川献清酤。微歌发皓齿。素琴挥雅操。清声随风起。斯会岂不乐。恨无东野子。酒中念幽人。守故弥终始。但当体七弦。寄心在知己。
酒会诗
作者：嵇康
朝代：魏晋

乐哉苑中游，周览无穷已。百卉吐芳华，崇台邈高跱。林木纷交错，玄池戏鲂鲤。轻丸毙翔禽，纤纶出鳣鲔。坐中发美赞，异气同音轨。临川献清酤，微歌发皓齿。素琴挥雅操，清声随风起。斯会岂不乐，恨无东野子。酒中念幽人，守故弥终始。但当体七弦，寄心在知己。
赠石季伦诗
作者：嵇绍
朝代：魏晋

人生禀五常，中和为至德。嗜欲虽不同，伐生所不识。仁者安其身，不为外物惑。事故诚多端，未若酒之贼。内以损性命，烦辞伤轨则。屡饮致疲怠，清和自否塞。阳坚败楚军，长夜倾宗国。诗书著明戒，量体节饮食。远希彭聃寿，虚心处冲默。茹芝味醴泉，何为昏酒色。